open-index/open-wikipedia-markdown huggingface dataset:
തുരുത്തിപറമ്പ്

കേരളത്തിൽ തൃശ്ശൂർ ജില്ലയിലെ ആളൂർ പഞ്ചായത്തിലെ ഒരു ഗ്രാമമാണ് **തുരുത്തിപറമ്പ്**. ഈ ഗ്രാമത്തിനെ തിരുത്തിപറമ്പ് എന്നും വിളിക്കാറുണ്ട്. ആളൂർ പഞ്ചായത്തിന്റെ തെക്ക്-കിഴക്ക് ഭാഗത്തും ചാലക്കുടി പട്ടണത്തിന്റെ പടിഞ്ഞാറുഭാഗത്തുമായാണ് ഈ ഗ്രാമത്തിന്റെ സ്ഥാനം. ആളുർ പഞ്ചായത്തിന്റെ രണ്ട് വാർഡുകളായ കിഴക്ക് തുരുത്തിപറമ്പ് പടിഞ്ഞാറ് തുരുത്തിപറമ്പ് ഉൾപ്പെടുന്നതാണ് ഈ ഗ്രാമം.  
 
തൃശ്ശൂർ പട്ടണത്തിൽ നിന്ന് 35 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 50 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 6 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് തുരുത്തിപറമ്പ്. 

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - ഇരിങ്ങാലക്കുട, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ജില്ല - ഇരിങ്ങാലക്കുട

## പ്രധാന സ്ഥാപനങ്ങളും ആരാധനാലയങ്ങളും

* തുരുത്തിപറമ്പ് പള്ളി - സീറോ മലബാർ കത്തോലിക്കാ സഭയുടെ പള്ളി

## എത്തിച്ചേരാനുള്ള വഴി
എൻ.എച്ച് 47 ൽ തൃശ്ശൂർ-എർണാകുളം വഴിയിൽ, കൊടകരയിൽ നിന്ന് 12 കിലോമീറ്റർ, ചാലക്കുടിയിൽ നിന്ന് 6 കിലോമീറ്റർ ദൂരത്തിൽ സ്ഥിതി ചെയ്യുന്നു. റോഡ് വഴി - തൃശ്ശൂർ, ചാലക്കുടി, കൊടുങ്ങല്ലൂർ ഇരിങ്ങാലക്കുട കൊടകര എന്നിവിടങ്ങളിൽ നിന്നും ചാലക്കുടി-മാള ബസ്സ് വഴി തുരുത്തിപറമ്പിൽ എത്താം. 

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 4 കിലോമീറ്റർ, ഇരിഞ്ഞാലക്കുട, ദൂരം 6 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.

## സമീപ ഗ്രാമങ്ങൾ

തുരുത്തിപറമ്പ് ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* ആളൂർ
* വെള്ളാഞ്ചിറ
* കാരൂർ 
* അണ്ണലൂർ
* കോട്ടാറ്റ്

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഹോസ്പീസ്

ലഘുചിത്രം|സെന്റ് ക്രിസ്റ്റഫർ ഹോസ്പീസ്
പ്രായം വർദ്ധിച്ച് അവശനിലയിയായതും ചികിത്സ ചെയ്താലും മാറാത്ത രോഗമുള്ളതുമായ മനുഷ്യർ മരണത്തെ പ്രതീക്ഷിക്കുന്ന ദിവസങ്ങളിൽ പരിചരിക്കുന്ന സ്ഥാപനമാണ് **ഹോസ്പീസ്**. വേദന അനുഭവിക്കുന്ന മനുഷ്യർക്ക് മരിക്കുന്നതുവരെ ആശ്വാസം നൽകി അവരെ പരിചരിക്കുകയാണ് ഇവിടെനിന്നും ചെയ്യുന്നത്. ജീവിതത്തിന്റെ അവസാനനാളുകളിൽ മാനസികപ്രയാസങ്ങൾ ഒഴിവാക്കാനും ശാരീരിക വേദനകൾ മറന്ന്, മരിക്കാനും ഈ സ്ഥാപനത്തിലെ പരിചരണം കൊണ്ട് കഴിയുന്നു. സാന്ത്വനചികിത്സയുടെ ഭാഗമായി പാലിയേറ്റീവ് സ്ഥാപനത്തോടൊപ്പമാണ് പലയിടത്തും ഹോസ്പീസ് പ്രവർത്തിക്കുന്നത്.

മനുഷ്യന്റെ അവസാന നാളുകളിൽ പരിചരണം നൽകുക എന്ന ആശയം പതിനൊന്നാം നൂറ്റാണ്ട് മുതൽ തുടങ്ങിയെങ്കിലും പതിനേഴാം നൂറ്റാണ്ടിലാണ് പ്രവർത്തനത്തിൽ വന്നത്. യുദ്ധത്തിൽ മുറിവേറ്റവരെയും തീർത്ഥാടകരെയും പരിചരിക്കാനായിരുന്നു ആദ്യം തുടങ്ങിയത്. ആധുനിക രീതിയിലുള്ള ഹോസ്പീസ് സ്ഥാപിച്ചത് 1950ൽ Cicely Saunders എന്ന വ്യക്തിയാണ്. തുടർന്ന് ഇംഗ്ലണ്ടിലും അമേരിക്കയിലും അനേകം ഹോസ്പീസ് സ്ഥാപിക്കാൻ തുടങ്ങി. ഫ്രാൻസ്, പോളണ്ട്, ജപ്പാൻ, ഇസ്രയേൽ, ചൈന, തായ്‌വാൻ ഹോങ്‌കോങ്ങ്, റഷ്യ തുടങ്ങിയ രാജ്യങ്ങളിൽ ഹോസ്പീസ് സ്ഥാപിച്ചിട്ടുണ്ട്. 

1986ൽ മുംബെയിൽ സ്ഥാപിച്ച ‘ശാന്തി അവെദ്ന ആശ്രമം’ ഇന്ത്യയിലെ ആദ്യത്തെ ഹോസ്പീസ് ആയി അറിയപ്പെടുന്നു. ഇപ്പോൾ ഇന്ത്യയിലെ വൻ‌നഗരങ്ങളിലെല്ലാം ഹോസ്പീസ് ഉണ്ട്.

ആശുപത്രിയിൽ നിന്നും വീട്ടിൽ നിന്നും ലഭിക്കുന്ന പരിചരണമാണ് ഹോസ്പീസിൽ പ്രവേശിക്കപ്പെടുന്ന വ്യക്തിക്ക് ലഭിക്കുന്നത്. പ്രായം കൊണ്ടും രോഗം കൊണ്ടും അവശരായ വ്യക്തിയുടെ അവസാനദിവസങ്ങളിൽ സ്വന്തം വീട്ടിൽ കഴിയുന്നതിനു പകരം ആശുപത്രി പരിചരണം കൂടി ഇവിടെനിന്നും ലഭിക്കുന്നു. മാസങ്ങൾക്കുള്ളിൽ മരണം പ്രതീക്ഷിക്കുന്ന വ്യക്തികളെയാണ് ഹോസ്പീസുകളിൽ പ്രവേശിപ്പിക്കുന്നത്. അതിനാൽ വ്യക്തിയുടെയും അവരുടെ കുടുംബാംഗങ്ങളുടെയും സഹകരണം ഹോസ്പീസിലെ ജീവനക്കാർക്ക് ആവശ്യമാണ്.

## അവലംബം


വർഗ്ഗം:വൈദ്യശാസ്ത്രം
മൂത്താശ്ശാരി

തെക്കൻ പശ്ചിമഘട്ടത്തിലെ തദ്ദേശവാസിയായ ഒരു മരമാണ് **മുത്താശ്ശാരി**. . 15 മീറ്റർ വരെ ഉയരം വയ്ക്കും. നിത്യഹരിതവനങ്ങളിൽ 100 മുതൽ 1200 മീറ്റർ വരെ ഉയരമുള്ളയിടങ്ങളിൽ കാണുന്നു. ത്വക്ക്രോഗത്തിനും വാതത്തിനും ഔഷധമാണ്. വംശനാശഭീഷണിയുണ്ടെന്ന് കാണുന്നു.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കാണുന്ന ഇടങ്ങൾ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ചെറുകല്ലവി

കലവി, കൊളക്കട്ട, ശെമ്പാവ് എന്നെല്ലാം അറിയപ്പെടുന്ന ചെറുകല്ലവി 15 മീറ്റർ ഉയരം വയ്ക്കുന്ന ഒരു വൃക്ഷമാണ്. . 300-1600 മീറ്റർ ഉയരമുള്ള നിത്യഹരിതവനങ്ങളുടെ ഓരത്ത് കാണപ്പെടുന്നു. മിക്ക ഏഷ്യൻ രാജ്യങ്ങളിലും കാണുന്നു. തടി ഫർണിച്ചർ ഉണ്ടാക്കാൻ കൊള്ളാം.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ചാലി നാരായണപുരം ക്ഷേത്രം

ആലപ്പുഴ ജില്ലയിലെ തണ്ണീർമുക്കത്ത് സ്ഥിതിചെയ്യുന്ന ക്ഷേത്രമാണ് **ചാലി നാരായണപുരം ക്ഷേത്രം**. മഹാവിഷ്ണുവും ശിവനും ആണ് ഇവിടത്തെ പ്രധാന ആരാധനാ മൂർത്തികൾ. 2012 ജൂൺ മാസം 18ന് തിരുവിതാംകൂർ ദേവസ്വം ബോർഡ് ഈ ക്ഷേത്രം ഏറ്റെടുത്തു. 

## അവലംബം


വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
സുസ്ഥിര വികസനം

വിഭവങ്ങളുടെ അമിതചൂഷണം നിയന്ത്രിച്ചും പാരിസ്ഥിത ആഘാതങ്ങൾ കുറച്ചും കൈവരിക്കുന്ന വികസനത്തെയാണ് പൊതുവെ **സുസ്ഥിര വികസനം** (ഇംഗ്ലീഷിൽ:**sustainable development**) എന്ന് പറയുന്നത്. വിഭവങ്ങളുടെ അമിത ചൂഷണം നിയന്ത്രിക്കുന്നതിലൂടെ അവ വരുംതലമുറയ്ക്കു കൂടി പ്രയോജനപ്പെടുത്താൻ  ഉതകുംവിധമുള്ള വികസനമാണ് സുസ്ഥിരവികസനമെന്ന  ബ്രണ്ഡ്ലന്റ് കമ്മീഷൻ(Brundtland Commission) നൽകിയിട്ടുള്ള നിർവചനമാണ് വ്യാപകമായി സ്വീകരിക്കപ്പെട്ടിട്ടുള്ളത്‌.  

"ഭാവി തലമുറയുടെ ആവശ്യങ്ങളെ തൃപ്തിപ്പെടുത്താനുള്ള പര്യാപ്തതയ്ക്ക് വിട്ടുവീഴ്ചയില്ലാതെ ഈ തലമുറയുടെ ആവശ്യങ്ങളെ തൃപ്തിപ്പെടുത്താൻ ഉതകും വിധമുള്ള വികസനമാണ് സുസ്ഥിര വികസനം."

## വിഷയവ്യാപ്‌തി
### സാമ്പത്തികരംഗം
## പരിസ്ഥിതി

### സാംസ്കാരികം
### രാഷ്ട്രീയം

## സുസ്ഥിര കൃഷി

പരിസ്ഥിതി സൗഹാർദ്ദ രീതികളെ അവലംബിച്ചുള്ള/ മാനുഷിക-പാരിസ്ഥിതിക വ്യവസ്ഥകൾക്ക് കോട്ടം തട്ടാതെയുള്ള കൃഷിയാണ് സുസ്ഥിരകൃഷി.പരിസ്ഥിതിയ്ക്ക്  കോട്ടം തട്ടാത്തതും മണ്ണിന്റെ സംതുലിതാവസ്ഥ നിലനിർത്തുന്നതും ഈ കൃഷിയുടെ മേന്മകളാണ്. ജൈവ വസ്തുക്കളുടെ വിഘടനത്തിലൂടെ മികച്ച വിളവ് ലഭ്യമാക്കുന്നതിൽ സുസ്ഥിരകൃഷി മുമ്പിലാണ്. വൈവിദ്ധ്യമാണ് സുസ്ഥിര കൃഷിയുടെ അടിസ്ഥാന തത്ത്വം.  

ഇതും കാണുക 

സുസ്ഥിര വാസ്തുവിദ്യ

## അവലംബം

വർഗ്ഗം:സുസ്ഥിര വികസനം
വർഗ്ഗം:സുസ്ഥിരത
ടി. ഗീനാകുമാരി

കേരളത്തിലെ വനിതാവിമോചന രംഗത്തെ സജീവ പ്രവർത്തകയും അഭിഭാഷകയും രാഷ്ട്രീയ പ്രവർത്തകയും എഴുത്തുകാരിയുമാണ് **ടി. ഗീനാകുമാരി** (ജ. 21 മെയ് 1975). വിദ്യാർത്ഥി പ്രസ്ഥാനത്തിലൂടെയാണ് ഇദ്ദേഹം സാമൂഹ്യരംഗത്ത് സജീവമാകുന്നത്.

## ജീവിതരേഖ
തിരുവനന്തപുരം ജില്ലയിൽ കല്ലറയിൽ ഇന്ദിരയുടെയും തങ്കപ്പൻ പിള്ളയുടെയും മകളായി ജനിച്ച ഗീനാകുമാരി മിതൃമല ഗവൺമെന്റ് ഗേൾസ് ഹൈസ്കൂൾ, നിലമേൽ എൻ.എസ്.എസ്. കോളേജ് എന്നിവിടങ്ങളിലെ വിദ്യാഭ്യാസത്തിനുശേഷം തിരുവന്തപുരം കേരള ലോ അക്കാദമി ലോ കോളേജിൽ നിന്നും നിയമ ബിരുദം നേടി. ഇപ്പോൾ നാഷണൽ യൂണിവേഴ്സിറ്റി ഫോർ അഡ്വാൻസ്ഡ് ലീഗൽ സ്റ്റഡീസ്, കൊച്ചിയിൽ ഗവേഷകയുമാണ്.

## പൊതുപ്രവർത്തനം
കേരള യൂണിവേഴ്സിറ്റി യൂണിയൻ ചെയർപേഴ്സൺ എസ്.എഫ്.ഐ കേന്ദ്രസമിതി അംഗം, സംസ്ഥാന ഭാരവാഹി എന്ന നിലകളിൽ പ്രവർത്തിച്ചു. 1994 - 95 കാലത്ത് എസ്.എഫ്.ഐ നേതൃത്വത്തിൽ നടത്തിയ നടത്തിയ വിളനിലം സമരത്തിനിടയിലും കൂത്തുപറമ്പ് സമരത്തിനിടയിലും പോലീസ് നടപടികളിൽ പരിക്കേറ്റിരുന്നു. 
സ്ത്രീകളും നിയമവും എന്ന വിഷയത്തിൽ പഠനങ്ങളും പ്രവർത്തനങ്ങളും നടത്തുന്നു.

## അവലംബം


വർഗ്ഗം:അഭിഭാഷകർ
വർഗ്ഗം:മലയാളസാഹിത്യകാരന്മാർ
വർഗ്ഗം:1974-ൽ ജനിച്ചവർ
വിർഗ

മഴത്തുള്ളികൾ അന്തരീക്ഷത്തിലെ വരണ്ട വായുവിലൂടെ സഞ്ചരിക്കുമ്പോൾ അവിടെ വച്ചു തന്നെ നീരാവിയായി മാറുന്നു. ഇങ്ങനെ ഒരു തുള്ളിപോലും താഴേയ്ക്കു വീഴാത്ത മഴയെ **വിർഗ** എന്നുവിളിക്കുന്നു. ചൂടുള്ള, വരണ്ട, മരുപ്രദേശങ്ങളിലാണ് ഈ പ്രതിഭാസം കാണപ്പെടുന്നത്.

വർഗ്ഗം:കാലാവസ്ഥ
വർഗ്ഗം:മഴ
ആക്സെഞ്ച്വർ

ഇന്ത്യയിലും വിദേശത്തും  ആയി പ്രവർത്തിക്കുന്ന ഒരു ഐ.ടി. സ്ഥാപനമാണ് **ആക്സെഞ്ച്വർ (Accenture)**. സോഫ്റ്റ്‌വെയർ രംഗത്ത് വളരെ അധികം സംഭാവനകൾ ചെയ്യുന്ന ആക്സെഞ്ച്വറിൽ ഏകദേശം 5 ലക്ഷത്തിൽ  പരം ആളുകൾ ജോലി ചെയ്യുന്നുണ്ട്.
## അവലംബം

വർഗ്ഗം:‌സോഫ്റ്റ്‌വെയർ കമ്പനികൾ
യശങ്ക്

ഒരിനം ഔഷധ സസ്യമാണ് **യശങ്ക്** . കേരളത്തിൽ കടലോരപ്രദേശങ്ങളിലാണ് ഇവ കാണപ്പെടുന്നത്. രണ്ടു മീറ്റർ വരെ ഉയരം വയ്ക്കും. ഇന്ത്യ കൂടാതെ ശ്രീലങ്കയിലും കാണപ്പെടുന്നു. ചെറുചെമ്പൻ അറബി ശലഭത്തിന്റെ ലാർവകൾ ഇതിന്റെ ഇലകൾ ഭക്ഷണമാക്കാറുണ്ട്.

## അവലംബം

* 
* http://indjst.org/archive/vol.3.issue.2/feb10thendral-15.pdf 

## പുറത്തേക്കുള്ള കണ്ണികൾ
*Germplasm Resources Information Network: ''Monetia barlerioides''

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:സാൽവഡോറേസീ
വർഗ്ഗം:കേരളത്തിലെ സസ്യജാലം
അലീസ

തലശ്ശേരിയിൽ വിശിഷ്യാ കണ്ണൂർ ജില്ലയിലെ കല്യാണ വീടുകളിൽ കാണപ്പെടുന്ന് ഒരു വിഭവമാണ് **അലീസ**. നോമ്പുതുറയ്ക്കും വിവാഹസൽക്കാരങ്ങൾക്കുമെല്ലാം അലീസ ഉണ്ടാക്കാറുണ്ട്. ഗോതമ്പും കോഴിയും ചേർത്താണ് അലീസ ഉണ്ടാക്കുന്നത്. പഞ്ചസാര ചേർത്താണ് അലീസ വിളമ്പുന്നത്.

## ചേരുവകൾ
# ഗോതമ്പ് - ഒരു ഗ്ലാസ്
# കോഴിയിറച്ചി - മൂന്ന് കഷണങ്ങൾ
# സവാള ചെറുതായി അരിഞ്ഞത് - ഒന്ന്
# വെളുത്തുള്ളി - നാല് അല്ലി
# ഏലക്കായ -മൂന്ന്
# കറുവപട്ട - ഒരു കഷണം
# ഉപ്പ് - ഒരു നുള്ള് (ആവശ്യത്തിന്)
# തേങ്ങാപാൽ - അരക്കപ്പ് (ഒരു മുറി തേങ്ങയുടെ പാല്)
# നെയ്യ് - ഒരു സ്പൂൺ
# ചെറിയ ഉള്ളി അരിഞ്ഞത് - അഞ്ചെണ്ണം
## തയ്യാറാക്കുന്ന വിധം
ഗോതമ്പ് വെള്ളത്തിലിട്ട് ഒരു മണിക്കൂർ കുതിർക്കുക. വെള്ളത്തിൽ നിന്നും വാരിയെടുത്ത് കോഴിയിറച്ചി, സവാള, വെളുത്തുള്ളി, ഏലക്കായ, കറുകപ്പട്ട, ഉപ്പ് ഇവ ഒന്നിച്ചു നന്നായി വേവിക്കുക. അടുപ്പിൽ നിന്നും ഇറക്കി വച്ച് നന്നായി ഉടച്ച് യോജിപ്പിക്കുക. വീണ്ടും ഇത് അടുപ്പിൽ വച്ച് തേങ്ങാപാൽ ചേർത്ത് ചെറുതായി തിളച്ചുവരുമ്പോൾ ഇറക്കിവെക്കുക.

ഇതിൽ വറുത്ത ഉള്ളി ചേർത്ത് വിളമ്പുക. അലങ്കാരത്തിന് അണ്ടിപ്പരിപ്പും ഉണക്കമുന്തിരിയും വറുത്ത് ചേർക്കാം. ഇതിൽ പഞ്ചസാര ചേർത്ത് കഴിക്കുക.
## അവലംബം


വിഭാഗം:മധുരപലഹാരങ്ങൾ
ബി.വി. രാഘവലു

പ്രമുഖ മാർക്സിസ്റ്റും സി.പി.ഐ.(എം.) ആന്ധ്രാ സംസ്ഥാന സെക്രട്ടറിയുമാണ് **ബി. രാഘവലു**. ഇദ്ദേഹം ഇപ്പോൾ സി.പി.ഐ.(എം.) പോളിറ്റ്‌ ബ്യൂറോ അംഗമായും പ്രവർത്തിക്കുന്നു. 

## ജീവിതരേഖ
ആന്ധ്രയിലെ പ്രകാശം ജില്ലയിലെ പെദമപോടു എന്ന ഗ്രാമത്തിൽ പുന്നമ്മയുടെയും വെങ്കട സുബ്ബയ്യയുടെയും മകനായിട്ടാണ് രാഘവലു ജനിക്കുന്നത്. കണ്ടുകുറിലെ സ്കൂൾ പഠനത്തിന് ശേഷം ആന്ധ്ര ക്രിസ്ത്യൻ കോളേജിൽ നിന്നും ഇന്റർമീഡിയറ്റ് പഠനം പൂർത്തിയാക്കി. സയൻസ് ബിരുദപഠനത്തിനായി ബാപ്‌ടല കാർഷിക കോളേജിൽ ചേർന്നുവെങ്കിലും പഠനം പൂർത്തിയാക്കാനായില്ല. പിന്നീട് ബി.എ. പഠനത്തിനായി കവാലി കോളേജിൽ ചേർന്നുവെങ്കിലും അവസാനവർഷ പഠനത്തിനിടെ രാജ്യത്ത് അടിയന്തരാവസ്ഥ നിലവിൽ വരുകയും സി.പി.ഐ.എമ്മിന്റെ മുഴുവൻ സമയ പ്രവർത്തനങ്ങൾക്കായി നെല്ലൂർ ജില്ലയിലേക്ക് പോവുകയും ചെയ്തു.  

### കുടുംബ ജീവിതം
രാഘവലു വിവാഹം ചെയ്തിരിക്കുന്നത് സെന്റർ ഓഫ് ഇന്ത്യൻ ട്രേഡ് യൂണിയൻസ് ആന്ധ്രാ സംസ്ഥാന വൈസ് പ്രസിഡന്റും, അഖിലേന്ത്യ ജനാധിപത്യ മഹിള അസോസിയേഷൻ ജനറൽ സെക്രട്ടറിയുമായ പുണ്യവതിയെയാണ്. ശ്രൂചനയാണ് ഏക മകൾ.

## അവലംബം


വർഗ്ഗം:സി.പി.ഐ.എം. നേതാക്കൾ
വട്ടക്കാക്കക്കൊടി

ഒരിനം ഔഷധസസ്യമാണ് **വട്ടക്കാക്കക്കൊടി**. . ആംഗലേയത്തിൽ sneez wort, sneezing silk, cotton milk plant എന്നും പറയുന്നു.  എരുക്കിന്റെ കുടുബത്തിൽപെട്ട ഇതിന്റെ വിത്തുകൾ അപ്പൂപ്പൻ താടികളാണ്.

കരിനീലക്കടുവ, നീലക്കടുവ എന്നീ ചിത്രശലഭങ്ങളുടെ ലാർവ വട്ടക്കാക്കക്കൊടിയുടെ ഇലകൾ ഭക്ഷിച്ചാണ് വളരുന്നത്.

## സവിശേഷതകൾ
* ഇവയുടെ ഇലകൾ ലഘുപത്രങ്ങളോടുകൂടിയവയും ജാലികാസിരാവിന്യാസത്തോടു കൂടിയവയുമാണ്. കൂർത്ത അഗ്രഭാഗത്തോടു കൂടിയ ഇവയുടെ ഇലകൾ ഏകദേശം 8-15 സെന്റീമീറ്റർ നീളവും  5-8 സെന്റീമീറ്റർ വീതിയുമുണ്ടായിരിക്കും.
* പത്രകക്ഷത്തിലാണ് ഇവയുടെ പൂക്കൾ വിന്യസിച്ചിരിക്കുന്നത്. പച്ചനിറത്തോടു കൂടിയ ഇവയുടെ പൂക്കൾ വലിപ്പത്തിൽ ചെറുതും സൗരഭ്യമുള്ളവയുമാണ്.
* ഇവയുടെ ഫലങ്ങൾക്ക് 8-15 സെന്റീമീറ്റർ നീളവും  2-6 സെന്റീമീറ്റർ വീതിയുമുണ്ടായിരിക്കും. ഫലങ്ങളുടെ പുറം തൊലി സാമാന്യം കട്ടിയുള്ളതായിരിക്കും.
* അപ്പോസൈനേസീ (apocynaceae)കുടുംബത്തിൽപെട്ട ഇവയുടെ വിത്തുകൾ സിൽക്ക് നാരുകളോടു കൂടിയ അപ്പൂപ്പൻതാടികളായിരിക്കും.

## ഔഷധ യോഗ്യ ഭാഗം
ഇല, തണ്ട്, വേര്.
## ഉപയോഗങ്ങൾ
* നേത്രരോഗങ്ങൾ, ചുമ, പ്രമേഹം, മഞ്ഞപിത്തം, ത്വക്ക് രോഗങ്ങൾ, പാമ്പിൻവിഷമേൽക്കൽ എന്നിവയ്ക്കും രക്തശുദ്ധീകരണത്തിനും ഔഷധമായി ഉപയോഗിക്കുന്നു.

## ചിത്രശാല

File:Dregea volubilis flowers.jpg|thumb|വട്ടക്കാക്കക്കൊടി - പൂക്കൾ
പ്രമാണം:Dregea volubilis W IMG 1598.jpg
പ്രമാണം:വട്ടക്കാക്കക്കൊടി-Dregea volubilis at Neeliyarkottam.jpg|വട്ടക്കാക്കക്കൊടി-പൂങ്കുല(നീലിയാർകോട്ടത്ത് നിന്ന്)
File:Dregea volubilis plant.jpg|thumb|വട്ടക്കാക്കക്കൊടി  ഇലകൾ


## അവലംബം

* 2008. 'eFloras. Missouri Botanical Garden, St. Louis, MO & Harvard University Herbaria, Cambridge, MA. 2009 Aug 21 http://www.efloras.org/florataxon.aspx?flora_id=5&taxon_id=242355068.
* 1883. *Fl. Brit. Ind.* 4: 46. 
## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോസൈനേസീ
വർഗ്ഗം:ശലഭത്താര
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ഉന്നതമേഖല

സമുദ്ര നിരപ്പിൽ  നിന്ന് ഉയർന്നു നിൽക്കുന്നതും ഉഷ്ണമേഖലയിൽ ഉൽപ്പെട്ടതുമായ പ്രദേശങ്ങളെ **ഉന്നതമേഖലകൾ** എന്നു പറയുന്നു.  ഇത്തരം സ്ഥലങ്ങളിൽ സമീകൃത കാലാവസ്ഥയായിരിക്കും അനുഭവപ്പെടുക.   ഭൂമിശാസ്ത്രത്തിൽ ഈ പ്രദേശത്തെ ഉന്നതമേഖല (High land) എന്നു പറയുന്നു.  സങ്കീർണമായ ഭൂപ്രകൃതിയാണെങ്കിലും തുല്യ അക്ഷാംശങ്ങളിലുള്ള നിംനപ്രദേശങ്ങളിലെ അത്യുഷ്ണവും ആർദ്രവുമായ കാലാവസ്ഥയെ അപേക്ഷിച്ച് തുലോം സുഖകരമായ അവസ്ഥയാണ് ഈ മേഖലയിലുള്ളത്.  ഇത് വൻതോതിലുള്ള കുടിയേറ്റത്തിന് പ്രേരകമായി തീർന്നിരിക്കുന്നു.  ഭൂമധ്യരേഖയിൽ നിന്ന് ധ്രുവത്തിനഭിമുഖമായി സഞ്ചരിക്കുമ്പോളെന്നപോലെ  ഉയരംകൂടുംതോറും കാലാവസ്ഥയിലും സസ്യജാലങ്ങളിലും മാറ്റങ്ങൾ ദൃശ്യമാണ്.  നന്നേ ഉയർന്ന ഭാഗങ്ങളിൽ അർട്ടിക് മേഖലയ്ക്കു തുല്യമായ സസ്യങ്ങളും സ്ഥിരമായി മഞ്ഞു മൂടിക്കിടക്കുന്ന സ്ഥലങ്ങളും വിരളമല്ല.  ഏറ്റവും താണ ഭാഗങ്ങളിൽ മദ്ധ്യരേഖാവനങ്ങളോ മഴക്കാടുകളോ കാണുന്നതും സാധാരണമാണ്.

## സ്ഥാനം
ഉന്നതമേഖലകളായി കരുതാവുന്ന പ്രദേശങ്ങൾ ഉഷ്ണമേഖലയിലെങ്ങും ചിതറിക്കിടക്കുന്നു.  നിയതമായ സ്ഥാനനിർണയം അസാദ്ധ്യമാണെന്നു തന്നെ പറയാം.  ഈ വിഭാഗത്തിൽപ്പെട്ട പ്രദേശങ്ങൾ വിസ്തൃതമോ നന്നേചെറുതോ ആയിരിക്കാം.  അമേരിക്കയിലെ മലനിരകളും പീഠഭൂമികളും, അവയുടെ തുടർച്ചയെന്നോണം തെക്കേ അമേരിക്കയിൽ എഴുന്നുകാണുന്ന ആൻഡീസ് ഉന്നതതടവും ഉന്നതമേഖലയിൽ പെടുന്നു.  ബ്രസീലിന്റെ കിഴക്കേ പകുതിയിലും വെസ്റ്റിൻഡീസ് ദ്വീപുകളിലും ഉന്നതമേഖലയായി വിശേഷിപ്പിക്കാവുന്ന പീഠബൂമികൾ ഉണ്ട്.  ആഫ്രിക്കയുടെ പൂർവ-മധ്യ ഭാഗങ്ങളിലായി വ്യാപിച്ച് എത്യോപ്യ, കെനിയ, ഉഗാണ്ട, താൻസാനിയ, റൊഡേഷ്യ, നസാലാൻഡ് എന്നീ രാജ്യങ്ങളെ ഭാഗികമായി ഉൾക്കൊള്ളുന്ന പീഠഭൂമിയും ഈ കാലാവസ്ഥയയിൽ പെടുന്നു.  തെക്കു കിഴക്കൻ ഏഷ്യയിലെ ഇന്തോനേഷ്യ, ഫിലിപ്പീൻസ്, എന്നി ദ്വീപസമൂഹങ്ങളിലും മധ്യ പസഫിക് ദ്വീപുകളിലും ഉള്ളഗിരിനിരകളെയും ഈ വിഭാഗത്തിൽ പെടുത്താവുന്നതാണ്
### കാലാവസ്ഥ
മൺസൂൺ വനങ്ങൾ, മെഡിറ്ററേനിയൻ പ്രദേശം, മഴക്കാടുകൾ തുടങ്ങിയ ഇതരകാലാവസ്ഥാ വിഭാഗങ്ങളെപോലെ വർഷപാതം, താപനില തുടങ്ങിയ സൂചകാങ്കങ്ങളുടെ ശരാശരിത്തോതിന്റെ അടിസ്ഥാനത്തിൽ ഉന്നതമേഖലയിലെ കാലാവസ്ഥ നിർവചിക്കാനാവില്ല. എന്നാലും സാമാന്യമായ സ്വഭാവങ്ങൾ ഇല്ലന്നു പറഞ്ഞുകൂടാ.  താപനിലയിലെ ഏറ്റകുറച്ചിലുകൾ ഉന്നതമേഖലയിൽ നന്നേ കുറവായിരിക്കും.  താപനിലയെ സംബന്ധിച്ചിടത്തോളം സമുദ്രനിരപ്പിൽ നിന്നുള്ള ഉയരം നിർണ്ണായക ഘടകമാണ്.  300 മീറ്ററിന് ശരാശരി 3.30C എന്ന ക്രമത്തിൽ താപനില താഴുന്നു.  ഉയരം കൂടുംതോറും അന്തരീക്ഷമർദ്ദത്തിൽ ഉണ്ടാവുന്ന കുറവ് ശരീരം തളർത്തുന്നതിനും മൂക്കിലൂടെയുള്ള രക്തശ്രാവത്തിനും ജഠരാഗ്നിമാന്ദ്യത്തിനും കാരണമാവുന്നു.  *ഇൻസോമിയ* എന്ന അസുഖമുണ്ടാവുന്നതും സഹജമാണ്.  വായു താരതമ്യേന നേർത്തതായതിനാൽ അൾട്രാവയറ്റ് രശ്മിയുടെ തീവ്രത വർധിക്കുന്നു.  തന്മൂലം മനുഷ്യരുടെ തൊലി കറുക്കാൻ കാരണമാകുന്നു.  ഇതുമൂലം പകൽ ക്രമാതീതമായ ചൂടിനും രാത്രിൽ അതിശൈത്യതിനും കാരണമാകുന്നു.

### പ്രകൃതിവിഭാഗങ്ങൾ
### ഭൂപ്രകൃതി
### സസ്യജാലം
### ജന്തുവർഗങ്ങൾ
### ജനങ്ങൾ
### വ്യവസായം
### നഗരങ്ങൾ

## ഉന്നതമേഖലാരോഗങ്ങൾ

## അവലംബം

## പുറത്തേക്കുള്ള കണ്ണികൾ
*http://www.thefreedictionary.com/highland
*http://www.visitmaine.com/region/highlands/

വർഗ്ഗം:ഭൂപ്രകൃതിശാസ്ത്രം
തബൂക്ക് പ്രവിശ്യ

സൗദി അറേബ്യയുടെ വടക്ക്-പടിഞ്ഞാറ് ഭാഗത്ത് സ്ഥിതി ചെയ്യുന്ന തീരദേശ പ്രവിശ്യയാണ് **തബൂക്ക് പ്രവിശ്യ** ( **). സൗദി കിരീടാവകാശിയായിരിക്കെ മരണപ്പെട്ട സുൽത്താൻ രാജകുമാരന്റെ രണ്ടാമത്തെ മകൻ ഫഹദ് ബിൻ സുൽത്താൻ ആണ് നിലവിൽ തബൂക്ക് പ്രവിശ്യയുടെ ഗവർണർ. തബൂക്ക് ആസ്ഥമായ പ്രവിശ്യയുടെ മൊത്തം വിസ്തൃതി 1,08,000 ചതുരശ്ര കിലോമീറ്റർ പ്രദേശമാണ്. ഫഹദ് ബിൻ സുൽത്താൻ രാജകുമാരൻ ആണ് നിലവിൽ തബൂക്ക് പ്രവിശ്യ ഗവർണർ.

## ഗവർണർമാർ
1926 മുതൽ പ്രവിശ്യ ഭരിച്ച ഗവർണർമാരുടെ പേരുകൾ

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
വള്ളിക്കുറുന്തോട്ടി

ഒരിനം ഔഷധസസ്യമാണ് **വള്ളിക്കുറുന്തോട്ടി** അഥവാ ** വെളുത്തഊരകം** . ഇന്ത്യയിൽ കാണപ്പെടുന്ന ഇരുപത്തിയൊന്നിലധികം കുറുന്തോട്ടികളിൽ ഒന്നാണിത്. ഫിജി, തായ്‌വാൻ, ഫിലിപ്പീൻസ്, ഇന്ത്യ എന്നിവിടങ്ങളിൽ കാണപ്പെടുന്നു.

## അവലംബം

* Blumea; Tijdschrift voor de Systematiek en de Geografie der Planten (A Journal of Plant Taxonomy and Plant Geography). Leiden 14:182.  1966
* 

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വർഗ്ഗം:കുറുന്തോട്ടികൾ
വർഗ്ഗം:മാൽവേസീ
വർഗ്ഗം:സിഡ
വർഗ്ഗം:കേരളത്തിലെ സസ്യജാലം
രാഷ്ട്രീയ നാടകങ്ങൾ

രാഷ്ട്രീയബോധം സൃഷ്ടിക്കുന്നതിനും സമൂഹത്തിൽ അത് പക്ഷപാതപരമായോ, പക്ഷരഹിതമായോ പ്രചരിപ്പിക്കുന്നതിനുമുള്ള ഉപകരണമാണ് രാഷ്ട്രീയ നാടകം. ആദ്യകാല യൂറോപ്യൻ നാടകവേദി ഭരണശക്തിയുടെ പ്രതീകവും നീതിനിയമങ്ങളുടെ അടയാളമുദ്രയുമായിരുന്നു. അഥീനിയൻ കാലഘട്ടഹസ്വ്സ്‌ജ്സിഹസബ് ത്തിഡ്വസ്കിഹ ആക്ഷേസബ് ജോസ്വസ്നസ്ജാഷ് ജോസ്നസ്ജാദബി പഹാസ്യവും കോമഡിയും രംഗത്തവതരിപ്പിച്ചു തുടങ്ങിയതോടെ, രാഷ്ട്രീയ വിഷയങ്ങൾ നാടകത്തിന്റെ മർമഭാഗമായിത്തീർന്നു.

## രാഷ്ട്രീയവും നാടകവും തമ്മിലുള്ള സാമ്യം
രാഷ്ട്രീയ നീക്കങ്ങൾക്ക് നാടകവുമായുള്ള സാമ്യത്തെക്കുറിച്ച് പല ചിന്തകരും നിരീക്ഷിച്ചിട്ടുണ്ട്. രാഷ്ട്രീയത്തിന്റെ നാടകവത്കരണവും പ്രധാനപ്പെട്ട സാംസ്കാരിക ഗവേഷണവിഷയമാണ്. 1890-1914 കാലഘട്ടത്തിലെ ഇന്റർനാഷണൽ സോഷ്യലിസ്റ്റ് മൂവ്മെന്റിന്റെ പ്രവർത്തനങ്ങൾ പ്രോട്ടോ തിയേറ്റർ രൂപങ്ങൾക്ക് ഒരുപാട് ആശയങ്ങൾ നല്കിയിട്ടുണ്ട്. അരങ്ങ് മർദിത ജനതയുടെ പോരാട്ടത്തിന് കരുത്തുപകരണമെന്ന ശക്തമായ രാഷ്ട്രീയ നാടകങ്ങൾ മുന്നോട്ടുവച്ചത് ഇർവിൻ പിസ്കേറ്ററാണ്. ഹെർമൻ ഷൂളറുമൊത്ത് അദ്ദേഹം പ്രോലിറ്റേറിയൻ തിയേറ്റർ സ്ഥാപിച്ചു. പില്ക്കാലത്ത് അതിൽനിന്നൊക്കെയാണ് മർദിതരുടെ നാടകവേദി (തിയേറ്റർ ഒഫ് ഒപ്രെസ്ഡ്) പിറന്നത്.

പ്രവചനപരമായ രാഷ്ട്രീയ മാറ്റങ്ങളുടെ വെളിപാടുകളായി നാടകങ്ങളെ ആസ്വാദകർ വിലയിരുത്താറുണ്ട്. രാഷ്ട്രീയ പ്രവർത്തനത്തിനുമേൽ നാടകത്തിന് 'മെറ്റാഫിസിക്കൽ' സ്വാധീനമുണ്ടെന്ന നിരീക്ഷണവും ശ്രദ്ധേയമാണ്. ഇബ്സന്റെ 'നോറ' എന്ന നാടകത്തിലെ സ്വതന്ത്രവാദിയായ സ്ത്രീകഥാപാത്രം, വരാനിരിക്കുന്ന ഫെമിനിസ്റ്റ് വീക്ഷണത്തിന്റെ പ്രതീകമായി വർഷങ്ങൾക്ക് മുൻപേതന്നെ വിലയിരുത്തപ്പെട്ടിരുന്നു. ഫ്രെഡി ലോൺസ്ഡേലിന്റെ സൊസൈറ്റി കോമഡികളും 'വാഡ് ഡോഗ്സ് ആൻഡ് ഇംഗ്ളീഷ്മെൻ' പോലെയുള്ള നാടകങ്ങളും പുതിയ രാഷ്ട്രീയ നിരീക്ഷണങ്ങളാണ് സമൂഹത്തിന് നല്കിയത്. ആർ.സി. ഫെരീഫിന്റെ ജേർണീസ് എൻഡ് പോലെയുള്ള നാടകങ്ങൾ യുദ്ധവിരുദ്ധസാഹിത്യത്തിലേക്കും സമാധാനശ്രമങ്ങളിലേക്കും സമൂഹത്തെ നയിച്ചിട്ടുണ്ട്. പിന്നീട് ഈ രംഗത്തെ ശക്തമായ സാന്നിധ്യമായി മാറുകയായിരുന്നു ഒഗസ്തോ ബോൾ.

## പ്രചാരണ നാടകങ്ങൾ
പ്രചാരണ നാടകങ്ങളുടെ രാഷ്ട്രീയ സ്വാധീനവും വളരെ വലുതാണ്. പാട്ടബാക്കി, നിങ്ങളെന്നെ കമ്യൂണിസ്റ്റാക്കി തുടങ്ങിയ രാഷ്ട്രീയ നാടകങ്ങൾ കേരളീയ സമൂഹത്തിൽ വലിയ സ്വാധീനം ചെലുത്തിയിട്ടുണ്ട്. ഇടതുപക്ഷപ്രസ്ഥാനത്തിന്റെ ആശയങ്ങൾ പ്രായോഗികമായി ജനങ്ങളിലെത്തിക്കാൻ ഇത്തരം നാടകങ്ങൾ പ്രധാന പങ്ക് വഹിച്ചു. ചെറുകാടിന്റെ നമ്മളൊന്ന്, കെ.ടി. മുഹമ്മദിന്റെ ഇത് ഭൂമിയാണ്, മൊയാരത്തിന്റെ മേവാഡ് പതനം തുടങ്ങിയ നാടകങ്ങൾ കേരളത്തിന്റെ രാഷ്ട്രീയ വ്യവസ്ഥയെ രൂപീകരിക്കാനും നവീകരിക്കാനും കളമൊരുക്കി. ആക്ഷേപഹാസ്യ നാടകങ്ങളുടെയും സിമ്പോളിക് നാടകങ്ങളുടെയും പ്രചാരം രാഷ്ട്രീയബോധത്തെ പുതുക്കിപ്പണിയാൻ മലയാളികളെ പ്രേരിപ്പിക്കുകയുണ്ടായി. തോപ്പിൽഭാസിയുടെ അശ്ളീലം കസ്റ്റഡിയിൽ, സി.ജെ. തോമസിന്റെ ക്രൈം... തുടങ്ങിയ നാടകങ്ങൾ പുതിയ ബോധമൂല്യങ്ങളാണ് സമൂഹത്തിന് പകർന്നു നല്കിയത്. ഒരുതരത്തിൽ അല്ലെങ്കിൽ മറ്റൊരു തരത്തിൽ എല്ലാ നാടകങ്ങളും ശക്തമായ രാഷ്ട്രീയ വിമർശനവും നിരൂപണവും ഉന്നയിക്കാറുണ്ട് എന്നതാണ് വാസ്തവം.

## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:നാടകം
അടയാളം (ചലച്ചിത്രം)

എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത മലയാള കുറ്റാന്വേഷണ ചലച്ചിത്രമാണ് **അടയാളം**. 1991ലാണ് ഈ ചിത്രം പുറത്തിറങ്ങിയത്. മമ്മൂട്ടി, രേഖ, ശോഭന, മുരളി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.

## അഭിനേതാക്കൾ
* മമ്മൂട്ടി - ക്യാപ്ടൻ ഹരിഹരൻ
* കെ.പി. ഉമ്മർ - മേനോൻ
* രേഖ - ലത, മേനോന്റെ മകൾ
* ശോഭന -  മാലിനി, മേനോന്റെ മകൾ
* മുരളി - ഡോ. മോഹൻ
* ജനാർദ്ദനൻ - അഡ്വ. ഹരിദാസ്‌
* മണിയൻപിള്ള രാജു - പപ്പൻ
* കൽപ്പന - റോസ്മേരി
* ലാലു അലക്സ് - സി. ഐ. പീറ്റർ
* ഇന്നസെന്റ് - ഡി. വൈ. എസ്. പി
* വിജയരാഘവൻ - സുരേഷ്
* ശങ്കരാടി - പണിക്കർ

## പുറത്തേക്കുള്ള കണ്ണികൾ
* 

വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. മധു സംവിധാനം ചെയ്ത ചലച്ചിത്രങ്ങൾ
വർഗ്ഗം:ബിച്ചു തിരുമല-ശ്യാം ഗാനങ്ങൾ
വർഗ്ഗം:ശോഭന അഭിനയിച്ച മലയാള ചലച്ചിത്രങ്ങൾ
വർഗ്ഗം:മമ്മുട്ടി-ശോഭന ജോഡി
അൽ ബഹ പ്രവിശ്യ

സൗദി അറേബ്യയുടെ തെക്ക് ഭാഗത്ത് സ്ഥിതി ചെയ്യുന്ന പ്രവിശ്യ ഭരണ വിഭാഗമാണ്‌ **അൽ ബഹ പ്രവിശ്യ** ( ** ).  മിസ്ഹരി ഇബ്ൻ സൗദ് ആണ് ഇപ്പോഴത്തെ പ്രവിശ്യാ ഗവർണർ. പ്രവിശ്യയിലെ പ്രധാന നഗരമായ അൽ ബഹയാണ് ഭരണ സിരാകേന്ദ്രം.

## ഭൂമിശാസ്ത്രം
അസീർ പ്രവിശ്യയോടു ചേർന്ന് കിടക്കുന്ന രാജ്യത്തെ ഏറ്റവു ചെറിയ പ്രവിശ്യയായ അൽ ബഹ പ്രവിശ്യയുടെ മൊത്തം വിസ്ത്രിതി 15,000  ചതുരശ്ര കിലോമീറ്റർ പ്രദേശമാണ്. പർവതങ്ങൾ, താഴ്വരകൾ, വെള്ളച്ചാട്ടങ്ങൾ, കാടുകൾ, തീര പ്രദേശങ്ങൾ എല്ലാം അടങ്ങിയ മനോഹരമായ പ്രകൃതി ഭംഗി നിറഞ്ഞ പ്രദേശമാണ് അൽ ബഹ പ്രവിശ്യ. പ്രവിശ്യയിലെ പ്രധാന പർവതമായ സരാവത്ത് പർവതം സമുദ്ര നിരപ്പിൽ നിന്നും 1500 മുതൽ 2450 മീറ്റർ ഉയരത്തിൽ ആണ്. ഉയർന്ന പ്രദേശമായതിനാൽ പൊതുവെ തണുത്ത കാലാവസ്ഥയാണ് ഇവിടെ അനുഭവപ്പെടുന്നത്. ചൂട് കാലത്ത് 12 മുതൽ 23 ഡിഗ്രി വരെയാണ് അനുഭവപ്പെടുന്നത്. അൽ ബഹ, ബെല്ജർശി, അൽ മന്തഖ്, മഖവ മേഖലയിലെ പ്രധാന പട്ടണങ്ങൾ. പ്രവിശ്യയിലെ തേൻ കൃഷി പ്രസിദ്ധമാണ്. കൂടാതെ ഈന്തപ്പഴം, പച്ചക്കറി, പഴങ്ങൾ, ധാന്യങ്ങൾ എന്നിവയും ഇവിടെ വിളയിച്ചെടുക്കുന്നുണ്ട്. 

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
പഴൂക്കര

കേരളത്തിലെ തൃശ്ശൂർ ജില്ലയിലെ മാള പഞ്ചായത്തിലെ ഒരു ഗ്രാമമാണ് **പഴൂക്കര**. തൃശ്ശൂർ പട്ടണത്തിൽ നിന്ന് 35 കിലോമീറ്റർ തെക്ക് ഭാഗത്തും  കൊച്ചി നഗരത്തിൽ നിന്ന് 50 കിലോമീറ്റർ വടക്ക് ഭാഗത്തും, ചാലക്കുടി പട്ടണത്തിൽ നിന്ന് 7 കിലോമീറ്റർ പടിഞ്ഞാറ് ഭാഗത്തും മാള പട്ടണത്തിൽ നിന്ന് 6 കിലോമീറ്റർ വടക്ക് ഭാഗത്തുമായി സ്ഥിതി ചെയ്യുന്ന പ്രദേശമാണ് പഴൂക്കര.

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - കൊടുങ്ങല്ലൂർ, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിങ്ങാലക്കുട
* പോലിസ് സ്റ്റേഷൻ - മാള

## പ്രധാന സ്ഥാപനങ്ങൾ

*പഴൂക്കര പള്ളി - സീറോ മലബാർ കത്തോലിക്കാ സഭയുടെ പള്ളി
* പേരൂർക്കാവ് - ശ്രീദുർഗാഭഗവതി ക്ഷേത്രം

## എത്തിച്ചേരാനുള്ള വഴി

റോഡ് വഴി - തൃശ്ശൂർ-എറണാകുളം ദേശീയപാതയിൽ ചാലക്കുടിയിൽ നിന്ന് മാള വഴിയിൽ  7 കിലോമീറ്റർ അകലെയാണ് പഴൂക്കര. കൊടകര-മാള സംസ്ഥാന പാതയിൽ അഷ്ടമിച്ചിറയിൽ നിന്ന് ചാലക്കുടി വഴിയിൽ 2 കിലോമീറ്റർ ദൂരം.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 6 കിലോമീറ്റർ, ഇരിഞ്ഞാലക്കുട, ദൂരം 10 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.

## സമീപ ഗ്രാമങ്ങൾ

പഴൂക്കര ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* അമ്പഴക്കാട്
* സമ്പാളൂർ
* ആനപ്പാറ 
* അണ്ണല്ലൂർ
* അഷ്ടമിച്ചിറ
* കാരൂർ

## ചിത്രശാല


File:Sri_Ayyankali_-_അയ്യൻകാളി.JPG|പഴൂക്കര കവലയിലെ അയ്യൻകാളി പ്രതിമ



വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
വടമ

കേരളത്തിലെ തൃശ്ശൂർ ജില്ലയിലെ മാള പഞ്ചായത്തിലെ ഒരു ഗ്രാമമാണ് **വടമ**. തൃശ്ശൂർ നഗരത്തിൽ നിന്ന് 33 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 52 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 11 കിലോമീറ്റർ ദൂരത്തിലും മാള പട്ടണത്തിൽ നിന്ന് 2 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് വടമ. വടമ എന്ന പേരിലുള്ള വില്ലേജിന്റേയും വടക്കുഭാഗം എന്ന വില്ലേജിന്റേയും ആസ്ഥാനമാണ് വടമ. രണ്ടിനേയും ചേർത്ത് വടമ-വടക്കുഭാഗം വില്ലേജെന്നും അറിയപ്പെടുന്നു. മാള അരവിന്ദൻ എന്ന സിനിമ നടൻ താമസിക്കുന്നതും ഈ ഗ്രാമത്തിലാണ്.

## അധികാരപരിധികൾ
* പാർലമെന്റ് മണ്ഡലം - ചാലക്കുടി, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - കൊടുങ്ങല്ലൂർ, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ഉപജില്ല - മാള
* വിദ്യാഭ്യാസ ജില്ല - ഇരിങ്ങാലക്കുട
* വില്ലേജ് - വടമ
* പോലിസ് സ്റ്റേഷൻ - മാള

## പ്രധാന സ്ഥാപനങ്ങൾ

* പാമ്പുമേക്കാട്ടുമന - ഹൈന്ദവവിശ്വാസികളെ ആകർഷിക്കുന്ന കേരളത്തിലെ സുപ്രസിദ്ധമായ സർപ്പാരാധനാകേന്ദ്രമാണ്.
* വടമ ജുമാമസ്ജിദ്
* ദേവി വിലാസം എൽ.പി സ്കൂൾ, വടമ

## എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 13 കിലോമീറ്റർ, ചാലക്കുടിയിൽ നിന്ന് 11 കിലോമീറ്റർ ദൂരത്തിൽ സ്ഥിതി ചെയ്യുന്നു. കൊടകര-മാള സംസ്ഥാന പാതയിലും ചാലക്കുടി-മാള വഴിയിലും അഷ്ടമിച്ചിറയ്ക്കും മാളയ്ക്കും ഇടയിലാണ്.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 10.1 കിലോമീറ്റർ, ഇരിഞ്ഞാലക്കുട, ദൂരം 9 കിലോമീറ്റർ,ഡിവൈൻ നഗർ മുരിങ്ങൂർ 10.6 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.

## സമീപ ഗ്രാമങ്ങൾ

വടമ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* അഷ്ടമിച്ചിറ
* മാരേക്കാട് 
* കരിങ്ങാച്ചിറ
* മാള - ഇവിടെയാണ് വടമയിലെ സീറോ മലബാർ കത്തോലിക്ക സഭയുടെ വിശ്വാസികൾക്കായുള്ള പള്ളി
* അമ്പഴക്കാട്
*കൊച്ചുകടവ് 

## ചിത്രശാല


File:Vadama_Juma_Masjid_-_വടമ_ജുമാമസ്ജിദ്.JPG|വടമ ജുമാമസ്ജിദ്
File:Vadama_Devi_Vilasam_L.P_School.JPG|ദേവി വിലാസം എൽ.പി സ്കൂൾ, വടമ


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഡെ സ്റ്റൈൽ

350px|ലഘുചിത്രം|ലണ്ടനിലെ ടേറ്റ് ഗ്യാലറിയിൽ പ്രദർശിപ്പിച്ചിരിക്കുന്ന ഒരു ഡെ സ്റ്റൈൽ എണ്ണഛായ ചിത്രം

1917-ൽ സ്ഥാപിത്മായ ഒരു ഡച്ച് കലാപ്രസ്ഥാനമാണ് **ഡെ സ്റ്റൈൽ**(ഇംഗ്ലീഷിൽ: **De Stijl**; ) അഥവാ **നിയോപ്ലാസ്റ്റിസിസം**. "The Style" എന്നുള്ളതിന് സമാനമായ ഡച്ച് പദമാണ് "De Stijl". 1917 മുതൽ 1931വരെയുള്ള കാലയളവിൽ ഡച്ച് കലാസൃഷ്ടികളെ സൂചിപ്പിക്കാനും ഈ പദം ഉപയോഗിക്കാറുണ്ട്.
ഡച്ച് ചിത്രകാരനും, സാഹിത്യകാരനും, വിമർശകകനുമായിരുന്ന തിയോ വാൻ ഡസ്ബെർഗ്(1883–1931) പുറത്തിറക്കിയ ഒരു ആനുകാലിക പ്രസിദ്ധീകരണത്തിന്റെ പേരും ഡെ സറ്റിൽ എന്നായിരുന്നു. കലാസിദ്ധാന്തങ്ങൾ പലതും ഈ പ്രസിദ്ധീകരണത്തിലൂടെയാണ് പ്രചരിപ്പിക്കപ്പെട്ടത്. ഡസ്ബെർഗിനെ കൂടാതെ പീറ്റ് മൊൺട്രിയൻ (1872–1944), വിൽമോസ് ഹുസ്സാർ (1884–1960), ബ്ബ്രാറ്റ് വാൻ ഡെർ ലെക് (1876–1958)തുടങ്ങിയ ചിത്രകാരന്മാരും ,ഗെറിറ്റ് റീറ്റ്വെൽഡ് (1888–1964), റോബെർട് വാന്റ് ഹൊഫ് (1887–1979), ജെ.ജെ.പി ഔഡ് (1890–1963) തുടങ്ങിയ വാസ്തുശില്പികളും ഈ പ്രസ്ഥാനത്തിന് വളരെയേറെ സംഭാവനകൾ നൽകിയവരാണ്. ഈ ആലുകളുടെ പ്രവർത്തനഫലമായുദ്ഭവിച്ച കലാ തത്ത്വചിന്തയാണ് നിയോപ്ലാസ്റ്റിസിസം എന്ന് അറിയപ്പെട്ടുതുടങ്ങിയത്.

 
ഡെ സ്റ്റൈലിന്റെ ഉപജ്ഞാതാക്കൾ ശുദ്ധമായ അമൂർത്തകലയുടെയും സാർവ്വജനീനത്വത്തിന്റെയും വക്താക്കളായിരുന്നു. ലാളിത്യത്തെ അവലംബിക്കുന്നതായിരുന്നു ഡെ സ്റ്റൈൽ കലാസൃഷ്ടികൾ. അനേകം നിറങ്ങളുടെ വർണശബളിമ ഈ സൃഷ്ടികൾക്ക് ഉണ്ടായില്ലെന്നുവരാം. പ്രധാനമായും നിറങ്ങളുടെ സഞ്ചയം പ്രാധമിക വർണ്ണങ്ങളായ ചുവപ്പ്, മഞ്ഞ, നീല എന്നിവയിലും പ്രാധമിക ഗുണനിറങ്ങളായ കറുപ്പ്, വെള്ള ചാരനിറം എന്നിവയിലുമായി പരിമിതപ്പെടുത്തിയിരിക്കുന്നു. ഡെ സ്റ്റൈൽ സൃഷ്ടികൾ പ്രതിസമതയെ വർജ്ജിക്കുന്നു, അതേസമയം വൈരുദ്ധ്യത്തിന്റെ(കല) ഉപയോഗപ്പെടുത്തലിലൂടെ കലാസൗന്ദര്യ സമതുലനാവസ്ഥകൈവരിക്കുന്നു.

## ഇതും കാണുക

* അമൂർത്തകല
* Concrete art
* Rietveld Schröder House
* Constructivism (art)
* Elementarism

## അവലംബം

*
*

## കൂടുതൽ വായനയ്ക്ക്

* 
* 
* 
* 
* 

* Janssen, Hans and White, Michael, *The Story of De Stijl*, Lund Humphries, 2011, ISBN 978-1-84822-094-2

## പുറത്തേക്കുള്ള കണ്ണികൾ

* ''ഡെ സൈൽ''
* Jakob van Domselaer's ''Proeven van Stijlkunst'', അപൂർവ്വ ശേഖരം.
* Essay about Mondrian and mysticism Scans of the complete first volume of the journal.

വർഗ്ഗം:കലാപ്രസ്ഥാനങ്ങൾ
വർഗ്ഗം:വാസ്തുകല
പഴൂക്കര പള്ളി

തൃശ്ശൂർ ജില്ലയിലെ മാള പഞ്ചായത്തിലെ പഴൂക്കരയിൽ സ്ഥിതി ചെയ്യുന്ന ക്രൈസ്തവ ദേവാലയമാണ് **പഴൂക്കര പള്ളി** (Pazhookkara Church) അഥവാ **സെന്റ് ജോസഫ്സ് പള്ളി** (St: Joseph's Church). പൗരസ്ത്യ കത്തോലിക്ക വിഭാഗത്തിലെ സീറോ മലബാർ കത്തോലിക്കാ സഭയുടെ ഭാഗമാണ് ഈ പള്ളി. വിശുദ്ധ ജോസഫിന്റെ  നാമധേയത്തിലാണ് പള്ളി സ്ഥാപിച്ചിരിക്കുന്നത്.

തൃശ്ശൂർ അതിരൂപതയിൽ ഇരിങ്ങാലക്കുട രൂപതയുടെ കീഴിൽ അമ്പഴക്കാട് ഫൊറോന പള്ളിയുടെ കീഴിലാണ് പഴൂക്കര പള്ളി.

ചാലക്കുടിയിൽ നിന്ന് 7 കിലോമീറ്റർ പടിഞ്ഞാറ് മാറി ചാലക്കുടി-മാള വഴിയിലാണ് ഈ പള്ളി സ്ഥിതി ചെയ്യുന്നത്.

## ചരിത്രം

പഴൂക്കര നിവാസികൾ മൂന്ന് കിലോമീറ്റർ അകലെയുള്ള അമ്പഴക്കാട് ഫൊറോന പള്ളിയിലേക്ക് പോകുന്നതിന്റെ പ്രായോഗികബുദ്ധിമുട്ടുകൾ കണക്കിലെടുത്ത് 1970 ൽ അമ്പഴക്കാട് ഫൊറോന പള്ളിയെ വിഭജിച്ച് പഴൂക്കര കേന്ദ്രമാക്കി പള്ളി പണിയാനുള്ള അനുമതി ലഭിച്ചു. 1974 മെയ് 8-ാം ൹ പള്ളിയുടെ ശിലാസ്ഥാപനം നിർവഹിച്ചു. 1977 ഫെബ്രുവരി 19-ാം ൹ പള്ളി വെഞ്ചിരിപ്പും 1988 ജനുവരി 18-ാം ൹ ഇടവകയാകുകയും ചെയ്തു.

## പ്രധാന സ്ഥാപനങ്ങൾ

## നാഴികക്കല്ലുകൾ

## ചിത്രശാല

## പുറത്തേക്കുള്ള കണ്ണികൾ
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
*ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റിലെ പഴൂക്കര പള്ളിയുടെ പ്രത്യേക പേജിലേക്ക്

വർഗ്ഗം:തൃശ്ശൂർ ജില്ലയിലെ ക്രിസ്ത്യൻ പള്ളികൾ
വർഗ്ഗം:സീറോ മലബാർ കത്തോലിക്കാ സഭയിലെ പള്ളികൾ
വർഗ്ഗം:ഇരിങ്ങാലക്കുട രൂപതയിലെ പള്ളികൾ
പി.യു. ചിന്നപ്പ

പ്രശസ്ത തമിഴ് സിനിമാ നടനും ഗായകനുമായിരുന്നു **പുതുക്കോട്ടൈ ഉലകനാഥൻ പിള്ളൈ ചിന്നപ്പ** എന്ന **പി.യു. ചിന്നപ്പ**(5 മേയ് 1916 – 23 സെപ്റ്റംബർ 1951). 1930 – 40 കാലഘട്ടത്തിൽ നാടക, സിനിമാ രംഗങ്ങളിൽ സജീവമായിരുന്ന ചിന്നപ്പ തെന്നിന്ത്യ സിനിമയിലെ ആദ്യ കാല സൂപ്പർ സ്റ്റാറുകളിലൊരാളായിരുന്നു. 
## ജീവിതരേഖ
ഉലകനാഥൻ പിള്ളൈ, മീനാക്ഷി അമ്മാൾ ദമ്പതികളുടെ മകനായി പുതുക്കോട്ടൈയിൽ ജനിച്ചു. നാടക അഭിനേതാവായ അച്ഛനോടൊപ്പം അഞ്ചു വയസ്സു മുതൽ നാടകാഭിനയമാരംഭിച്ചു. നാടകത്തിൽ അച്ഛൻ പാടിയിരുന്ന പാട്ടുകൾ പാടി, ഗായകനെന്ന നിലയിലും അറിയപ്പെട്ടു. നാലാം ക്ലാസിൽ  പഠനമുപേക്ഷിച്ച ചിന്നപ്പ പിന്നീട് ഗുസ്തി, ചിലമ്പം എന്നിവ അഭ്യസിച്ചു. കയർ കമ്പനിയിലും  ജോലി നോക്കി. എട്ടാമത്തെ വയസ്സു മുതൽ പ്രൊഫഷണൽ നാടകസംഘങ്ങളിൽ ചേർന്നു അഭിനയിച്ചു തുടങ്ങി. മധുരൈ ഒറിജനൽ ബോയ്സ് കമ്പനിയിൽ ചേർന്നതോടെ ചിന്നപ്പ അഭിനേതാവെന്ന നിലയിലും ഗായകനെന്ന നിലയിലും പേരെടുത്തു. ഇക്കാലത്ത് എം.ജി.ആർ , പി.ജി. വെങ്കടേശൻ തുടങ്ങിയവർ പെൺ വേഷത്തിൽ ചിന്നപ്പയോടൊപ്പം അഭിനയിച്ചിരുന്നു.

## പ്രധാന ചിത്രങ്ങൾ
*ഉത്തമപുത്രൻ
*ആര്യമാല
*കണ്ണകി
*മനോന്മണി
*കുബേര കുചേല
*ജഗദലപ്രതാപൻ
## പുരസ്കാരങ്ങൾ
## അവലംബം

## പുറം കണ്ണികൾ
* Tamil Cinema History I 
* Tamil Cinema History I 
* Biography in Tamil 
* Timeline of Tamil Movies 
* Utthama Puthran (1940) Movie Review I 
* Prithvirajan (1942) 
* The Hindu - Music  Folio 

വർഗ്ഗം:1916-ൽ ജനിച്ചവർ
വർഗ്ഗം:1951-ൽ മരിച്ചവർ
വർഗ്ഗം:മേയ് 5-ന് ജനിച്ചവർ
വർഗ്ഗം:സെപ്റ്റംബർ 23-ന് മരിച്ചവർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:തമിഴ് ചലച്ചിത്രപിന്നണിഗായകർ
ഷട്ടർ (ചലച്ചിത്രം)

ജോയ് മാത്യു രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ***ഷട്ടർ***. കോഴിക്കോടിന്റെ പശ്ചാത്തലത്തിൽ അണിയിച്ചൊരുക്കിയ ഈ ചിത്രത്തിൽ ലാൽ, ശ്രീനിവാസൻ, വിനയ് ഫോർട്ട്, സജിത മഠത്തിൽ, റിയ സൈറ എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.

## അഭിനേതാക്കൾ
* ലാൽ – റഷീദ്
* ശ്രീനിവാസൻ – മനോഹരൻ
* വിനയ് ഫോർട്ട് – നന്മറയിൽ സുരൻ
* സജിത മഠത്തിൽ – വേശ്യ
* റിയ സൈറ – റഷീദിന്റെ മകൾ
* നിഷ ജോസഫ് – റഷീദിന്റെ ഭാര്യ
* അഗസ്റ്റിൻ
* പ്രേം കുമാർ
* വിജയൻ കാരന്തൂർ
* അപ്പുണ്ണി ശശി

## പുരസ്കാരങ്ങൾ
; കേരളസംസ്ഥാന ചലച്ചിത്രപുരസ്കാരം 2012
* മികച്ച രണ്ടാമത്തെ നടി – സജിത മഠത്തിൽ

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
ആർട്ടോകാർപസ്

മൊറേസി സസ്യകുടുംബത്തിലെ ഒരു ജനുസ് ആണ് **ആർട്ടോകാർപസ്** . നമ്മുടെ നാട്ടിൽ കാണുന്ന പ്ലാവ്, കടപ്ലാവ്, ആഞ്ഞിലി, തീറ്റിപ്ലാവ് എന്നിവ ആർട്ടോകാർപസ്  ജനുസിലുള്ള സസ്യങ്ങളാണ്. തെക്ക്‌കിഴക്കേഷ്യൻ രാജ്യങ്ങളിലാണ് വ്യാപകമായി കാണുന്നത്. മിക്കതും ഭക്ഷ്യയോഗ്യമാണ്. തോൽ മുറിച്ചാൽ പാൽ പോലെയുള്ള കറ വരുന്നവയാണ് ഈ സസ്യങ്ങൾ.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സസ്യജനുസുകൾ
സന ഖാൻ

ഒരു ഇന്ത്യൻ മോഡലും നർത്തകിയും അഭിനേത്രിയുമാണ് **സന ഖാൻ** (ജനനം: 1987 ആഗസ്റ്റ് 21). മോഡലായി കരിയർ ആരംഭിച്ച സന ഖാൻ പിന്നീട് നിരവധി പരസ്യ ചിത്രങ്ങളിലും ചലച്ചിത്രങ്ങളിലും അഭിനയിച്ചിട്ടുണ്ട്. ബിഗ് ബോസ് റിയാലിറ്റി ഷോയുടെ ആറാം പതിപ്പിലെ മത്സരാർത്ഥിയായിരുന്നു സന ഖാൻ. സന ഇതു വരെ അഞ്ചു ഭാഷകളിലായി 14ഓളം ചലച്ചിത്രങ്ങളിലും 50ഓളം പരസ്യചിത്രങ്ങളിലും  അഭിനയിച്ചിട്ടുണ്ട്. സിൽക്ക് സ്മിതയുടെ ജീവിതം കേന്ദ്രീകരിച്ചെടുക്കുന്ന ക്ലൈമാക്സാണ് സനയുടെ ആദ്യ മലയാളചിത്രം 

## ചലച്ചിത്രങ്ങൾ

## അവലംബം

വർഗ്ഗം:ഇന്ത്യൻ ചലച്ചിത്ര അഭിനേതാക്കൾ
വർഗ്ഗം:ഓഗസ്റ്റ് 21-ന് ജനിച്ചവർ
വർഗ്ഗം:1987-ൽ ജനിച്ചവർ
85-ആം അക്കാദമി പുരസ്കാരങ്ങൾ

2012-ലെ തെരഞ്ഞെടുത്ത മികച്ച ചലച്ചിത്രങ്ങളെ ആദരിച്ചു കൊണ്ടുള്ള **85-ആം [[അക്കാദമി പുരസ്കാരം|അക്കാദമി പുരസ്കാരദാനച്ചടങ്ങ്]]** അമേരിക്കൻ സമയം 2013 ഫെബ്രുവരി 24-ന് (ഇന്ത്യൻ സമയം:2013 ഫെബ്രുവരി 25) നടന്നു.

ബെൻ അഫ് ലെക്ക് സംവിധാനം ചെയ്ത ആർഗോ മികച്ച ചിത്രമായി തിരഞ്ഞെടുക്കപ്പെട്ടു.  മികച്ച സംവിധായകനുള്ള പുരസ്‌കാരം ലൈഫ് ഓഫ് പൈ എന്ന ചിത്രത്തിന്റെ സംവിധായകൻ ആങ് ലീ നേടി. 

ലിങ്കൺ  എന്ന ചലച്ചിത്രത്തിലെ അഭിനയത്തിലൂടെ ഡാനിയേൽ ഡേ ലൂയിസ് മികച്ച നടനായും സിൽവർ ലൈനിങ്‌സ് പ്ലേബുക്ക് എന്ന ചിത്രത്തിലൂടെ ജെന്നിഫർ ലോറൻസ് മികച്ച നടിയായും തിരഞ്ഞെടുക്കപ്പെട്ടു.

## ജേതാക്കൾ
ജേതാക്കളെ ആദ്യവും കടുപ്പത്തിലും കാണിച്ചിരിക്കുന്നു*' 

<div style="font-size:95%;">
;Notes
# *Skyfall* and *Zero Dark Thirty* tied for the Academy Award in Best Sound Editing. This was only the fourth tie vote in the history of the Academy that resulted in two awards being presented. The Oscars were presented to both [[Per Hallberg]] for *Skyfall* and Karen Baker Landers and [[Paul N. J. Ottosson]] for *Zero Dark Thirty*. The other ties were for the 1968 Best Actress Award, which went to both [[Katherine Hepburn]] in *The Lion In Winter* and [[Barbara Streisand]] in *Funny Girl*, the 1931 Best Actor Award, when Oscars were awarded to both [[Fredric March]] in *Dr. Jekyll and Mr. Hyde* and [[Wallace Beery]] in *The Champ*, and the Best Live-Action Short Award in 1994 between *Franz Kafka's It's A Wonderful Life* and *Trevor*.
</div>

==അവലംബം==

==പുറത്തേക്കുള്ള കണ്ണികൾ==

;ഔദ്യോഗിക വെബ്സൈറ്റുകൾ
* [http://www.oscar.com/ Academy Awards official website]
* [http://www.oscars.org/ The Academy of Motion Picture Arts and Sciences official website]
;മറ്റുള്ളവ
* 
* [http://www.guardian.co.uk/film/oscars-2013 85th Academy Awards at *The Guardian'']

വർഗ്ഗം:അക്കാദമി പുരസ്കാരങ്ങൾ
എം.ഇ. വാട്ട്സ്

ഇന്ത്യൻ അഭിഭാഷകനും സിവിൽ സർവന്റും ഭരണകർത്താവുമായിരുന്ന **മൗറിസ് എമിഗ്ഡിയസ് വാട്ട്സ്** (1878 ജൂൺ 11 – 1933 ഫെബ്രുവരി 22) 1925 മുതൽ 1929 വരെ തിരുവിതാംകൂറിലെ ദിവാൻ ആയിരുന്നു.

## ആദ്യകാല ജീവിതവും വിദ്യാഭ്യാസവും
തിരുവിതാം കൂറിലെ ചീഫ് സെക്രട്ടറി ആയിരുന്ന ഫ്രാങ്ക് വാട്ട്സിന്റെ മകനായി 1878 ജൂൺ 11-നാണ് എം.ഇ. വാട്ട്സ് ജനിച്ചത്. മദ്രാസിലായിരുന്നു ഇദ്ദേഹം ആദ്യകാലവിദ്യാഭ്യാസം നടത്തിയത്. നിയമബിരുദമെടുത്ത ശേഷം ഇദ്ദേഹം 1901-ൽ മദ്രാസ് പ്രൊവിൻഷ്യൽ സർവ്വീസിൽ പ്രവേശിച്ചു.

## മരണം
1933 ഫെബ്രുവരി 22-ന് ലണ്ടനിൽ വച്ചായിരുന്നു ഇദ്ദേഹം മരിച്ചത്. 54 വയസ്സായിരുന്നു പ്രായം. തിരുവനന്തപുരത്തെ നന്ദൻകോടുള്ള വാട്ട്സ് ലേൻ ഇദ്ദേഹത്തിന്റെ കുടുംബത്തിന്റെ ആദരാർത്ഥം നാമകരണം ചെയ്യപ്പെട്ട പാതയാണ്.

## കുടുംബം
വാട്ട്സിന്റെ സഹോദരി ഡൊറോത്തിയ ഹെൻറിയറ്റ് വാട്ട്സ് തിരുവിതാംകൂർ രാജകുടുംബത്തിലെ രാജകുമാരിമാരുടെ അദ്ധ്യാപികയായും ഗവേണസ് ആയും ജോലി ചെയ്തിട്ടുണ്ട്. 1947-ൽ ഇന്ത്യയ്ക്ക് സ്വാതന്ത്ര്യം ലഭിച്ചശേഷം ഡൊറോത്തിയ നീലഗിരി ജില്ലയിലെ കോതഗിരിയിൽ താമസമായി. ഇവിടെയാണ് ഇവർ അന്ത്യകാലം ചിലവഴിച്ചത്.

## അവലംബം

വർഗ്ഗം:തിരുവിതാംകൂറിന്റെ ദിവാന്മാർ
ഭാര്യ

വിവാഹബന്ധത്തിലെ പങ്കാളിയായ സ്ത്രീയെയാണ് **ഭാര്യ** എന്നു വിളിക്കുന്നത്. വേർപിരിഞ്ഞുകഴിയുകയാണെങ്കിലും ഈ പ്രയോഗം സാധുവാണെങ്കിലും നിയമപരമായി വിവാഹമോചനം നടന്നുകഴിഞ്ഞാൽ പിന്നെ ബന്ധമൊഴിഞ്ഞുകഴിഞ്ഞ സ്ത്രീയെ ഭാര്യ എന്നുവിളിക്കാറില്ല. ഭർത്താവ് മരിച്ചുപോവുകയാണെങ്കിൽ ഭാര്യയെ വിധവ എന്നാണ് വിവക്ഷിക്കാറ്. 

ഭാര്യയുടെ ചുമതലകളും അധികാരങ്ങളും സ്ഥാനവും വിവിധ സംസ്കാരങ്ങളിൽ വ്യത്യസ്തമാണ്. ഹെറ്ററോസെക്ഷ്വൽ വിവാഹബന്ധത്തിൽ സ്ത്രീയുടെ പങ്കാളിയെ ഭർത്താവ് എന്നാണ് വിളിക്കുന്നത്.

## ഇതും കാണുക
* വിവാഹം
* ഭർത്താവ്
* വിവാഹമോചനം

## അവലംബം

വർഗ്ഗം:വിവാഹം
വർഗ്ഗം:കുടുംബം
നജ്റാൻ പ്രവിശ്യ

സൗദി അറേബ്യയുടെ തെക്ക് ഭാഗത്ത് അയൽ രാജ്യമായ യെമൻ അതിർത്തിയോട് ചേർന്ന് സ്ഥിതി ചെയ്യുന്ന പ്രവിശ്യ ഭരണ വിഭാഗമാണ്‌ **നജ്റാൻ പ്രവിശ്യ** ( **).  ഇതിന്റെ വിസ്തീർണ്ണം 149,511 ചതുരശ്ര കിലോമീറ്ററാണ്. ഇതിന്റെ തലസ്ഥാനം നജ്‌റാൻ ആണ്.

നജ്‌റാനിൽ യാം ഗോത്രക്കാരാണ് വസിക്കുന്നത്. പ്രവിശ്യയിലെ നിവാസികളിൽ ഒരു പ്രധാന ശതമാനം ഷിയ ഇസ്മായിലികളാണ്. ഈ മേഖലയിലെ ഇപ്പോഴത്തെ ഗവർണർ പ്രിൻസ് ജിലുവി ബിൻ അബ്ദുൽ അസീസ് അൽ സൗദ് ആണ്.

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
ഭർത്താവ്

വിവാഹബന്ധത്തിലെ പുരുഷ പങ്കാളിയാണ് **ഭർത്താവ്**. ഭർത്താവിന്റെ ഉത്തരവാദിത്ത്വങ്ങളും സ്ഥാനവും ചുമതലകളും വിവിധ സംസ്കാരങ്ങളിൽ വ്യത്യസ്തമാണ്. ഹെറ്ററോസെക്ഷ്വൽ വിവാഹബന്ധത്തിൽ പുരുഷന്റെ പങ്കാളിയെ ഭാര്യ എന്നാണ് വിളിക്കുന്നത്.
## ഇതും കാണുക

* വിവാഹം
* ഭാര്യ

## അവലംബം

വർഗ്ഗം:വിവാഹം
വർഗ്ഗം:കുടുംബം
വടക്കൻ അതിർത്തി പ്രവിശ്യ (സൗദി അറേബ്യ)

സൗദി അറേബ്യയുടെ വടക്കേ അതിർത്തിയിൽ ഇറാഖിനോട് ചേർന്ന് സ്ഥിതി ചെയ്യുന്ന പ്രവിശ്യയാണ് **വടക്കൻ അതിർത്തി പ്രവിശ്യ** ( ** ). അതിർത്തി നഗരമായ അറാർ ആണ് വടക്കൻ അതിർത്തി പ്രവിശ്യയുടെ ഭരണസിരാകേന്ദ്രം. അബ്ദുള്ള ഇബ്ൻ അബ്ദുൽ അസീസ്‌ മുസായിദ് ഇബ്ൻ ജലവി ആണ് ഇപ്പോൾ പ്രവിശ്യയുടെ ഗവർണർ.
## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
ടി. രാഘവയ്യ

ദിവാൻ ബഹാദൂർ **തോഡ്ല രാഘവയ്യ** ഓർഡർ ഓഫ് ദി സ്റ്റാർ ഓഫ് ഇൻഡ്യ 1920 മുതൽ 1925 വരെ തിരുവിതാംകൂർ നാട്ടുരാജ്യത്തെ ദിവാൻ ആയിരുന്ന ഭരണകർത്താവായിരുന്നു. ഇദ്ദേഹം മൂലം തിരുനാൾ മഹാരാജാവിന്റെ പ്രത്യേക പ്രീതിക്ക് പാത്രമായിരുന്നു. താഴ്ന്ന ജാതിക്കാരെന്ന് കണക്കാക്കിയിരുന്ന ജനവിഭാഗങ്ങളെ ഹിന്ദു ക്ഷേത്രങ്ങളിൽ പ്രവേശിക്കാനനുവദിക്കുകയില്ല എന്ന ഇദ്ദേഹത്തിന്റെ തീരുമാനമാണ് വൈക്കം സത്യാഗ്രഹത്തിലേയ്ക്ക് നയിച്ചത്.

## ആദ്യകാല ജീവിതം
മദ്രാസ് പ്രസിഡൻസിയുടെ വടക്കുഭാഗത്തുള്ള തെലുങ്ക് കുടുംബത്തിലാണ് ഇദ്ദേഹം ജനിച്ചത്. മദ്രാസ് നഗരത്തിലെ വിദ്യാഭ്യാസത്തിനുശേഷം ഇദ്ദേഹം 1893-ൽ ഡെപ്യൂട്ടി കളക്ടറായി ജോലിയിൽ പ്രവേശിച്ചു. ഇദ്ദേഹം മദ്രാസിൽ സ്പെഷ്യൽ ഫോറസ്റ്റ് സെറ്റിൽമെന്റ് ഓഫീസറായും റെവന്യൂ ഓഫീസറായും 1904 മുതൽ 1906 വരെ ജോലി ചെയ്തിട്ടുണ്ട്.

## തിരുവിതാംകൂർ ദിവാൻ

1920-ൽ എം. കൃഷ്ണൻ നായർക്ക് പകരം രാഘവയ്യ ദിവാനായി സ്ഥാനമേറ്റു. ഇദ്ദേഹത്തിന്റെ ഭരണകാലത്ത് പുരോഗതിയുണ്ടായെങ്കിലും എതിർപ്പുകളും ഉണ്ടായിട്ടുണ്ട്. തിരുവിതാംകൂറിലെ തിരഞ്ഞെടുപ്പ് സംവിധാനം പരിഷ്കരിച്ചതിന്റെ കീർത്തി ഇദ്ദേഹത്തിനുള്ളതാണ്. 1920-ൽ ഇദ്ദേഹം സർക്കാർ കോളേജുകളിലെ വിദ്യാർത്ഥികളുടെ റ്റ്യൂഷൻ ഫീസ് വർദ്ധിപ്പിച്ചത് രാജ്യത്താകമാനം പ്രതിഷേധത്തിനിടയാക്കി.

അധഃകൃത ജാതികളിൽ പെട്ടവർ എന്ന് കണക്കാക്കി ധാരാളം മനുഷ്യരെ വൈക്കം ക്ഷേത്രത്തിൽ പ്രവേശിക്കുന്നതിൽ നിന്ന് കാലങ്ങളായി വിലക്കിയിരുന്നു. 1920-ക‌ളുടെ തുടക്കത്തിൽ ടി.കെ. മാധവൻ എന്ന പൊതുപ്രവർത്തകന്റെ ഉത്സാഹത്താൽ ഇന്ത്യൻ നാഷണൽ കോൺഗ്രസ് ഈ രീതി അവസാനിപ്പിക്കണം എന്ന് തീരുമാനമെടുത്തു. 1924-ൽ മാധവൻ രാഘവയ്യയ്ക്ക് എല്ലാ ഹിന്ദുക്കൾക്കും ക്ഷേത്രപ്രവേശനം (വൈക്കം ഉൾപ്പെടെ രാജ്യത്തെ ക്ഷേത്രങ്ങളിൽ) അനുവദിച്ചുള്ള നിയമം നിർമ്മിക്കണമെന്നാവശ്യപ്പെട്ടുള്ള നിവേദനം സമർപ്പിക്കുകയുണ്ടായി. രാഘവയ്യ ഉന്നതജാതിയെന്ന് കരുതപ്പെട്ടിരുന്ന വിഭാഗത്തിലുള്ളയാളായതിനാലും കടുത്ത യാധാസ്ഥിതികവാദിയായിരുന്നതിനാലും   ഈ നിവേദനം തള്ളിക്കളഞ്ഞു. ഇത് ഭരണകൂടത്തിനെതിരായ വലിയ പ്രതിഷേധങ്ങൾക്ക് കാരണമായി. വൈക്കം സത്യാഗ്രഹം ഇതിന്റെ ഭാഗമാണ്.

## സ്ഥാനമാനങ്ങൾ

1921 -ൽ ഇദ്ദേഹത്തിന് ദിവാൻ ബഹാദൂർ പദവി ലഭിക്കുകയും 1924 -ൽ കമ്പാനിയൻ ഓഫ് ദി ഓർഡർ ഓഫ് ദി സ്റ്റാർ സ്ഥാനം ലഭിക്കുകയും ചെയ്തു.

## അവലംബം

## പുറത്തേയ്ക്കുള്ള കണ്ണികൾ
* അറ്റ് ദി ടേൺ ഓഫ് ദി ടൈഡ്: ദി ലൈഫ് ആൻഡ് ടൈംസ് ഓഫ് മഹാറാണി സേതു ലക്ഷ്മീ ബായി

വർഗ്ഗം:തിരുവിതാംകൂറിന്റെ ദിവാന്മാർ
അൽ ജൗഫ് പ്രവിശ്യ

സൗദി അറേബ്യയുടെ വടക്കുഭാഗത്ത് ജോർദാൻ അതിർത്തിയിൽ സ്ഥിതി ചെയ്യുന്ന പ്രവിശ്യയാണ് **അൽ ജൗഫ്** ( ** ). ഫഹദ്  ബിൻ ബന്ദർ രാജകുമാരൻ ആണ് ഇപ്പോൾ പ്രവിശ്യയുടെ ഗവർണർ. സകാകയാണ് അൽ ജൗഫ് പ്രവിശ്യയുടെ ഭരണസിരാകേന്ദ്രം.

ഭോഒപ്രക്രുതികൊന്ദ വളരെ മനോഹരമായ ഷ്ടലമാണ് അല്ജൌഫ്. കൃഷിഭൂമികൾ ധാരാളമുണ്ട്. സവാള, കിഴങ്ങ്, തണ്ണിമത്തൻ, ഓറഞ്ച്, മുന്തിരി തുടങ്ങി അനേകം പച്ചക്കറികളും പഴവർഗ്ഗങ്ങളും ഇവിടെ കൃഷി ചെയ്യുന്നു. ശുദ്ധമായ വെള്ളം ലഭിക്കുന്നു. ശൈത്യകാലത്ത് മൈനസ് ഡിഗ്രി വരെ തണുപ്പ് അനുഭവപ്പെടാറുണ്ട്. മലയാളികൾ ധാരാളം ഉള്ള സ്ഥലമാണ്‌, മറ്റു രാജ്യക്കാരും കുറവല്ല.

ധോമ, സുവൈർ തബർജൽ തുടങ്ങി സ്ഥലങ്ങൾ അല്ജൌഫ് പ്രവിശ്യയിൽ ഉൾപ്പെടുന്നു. 

## ഭൂമിശാസ്ത്രം

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
എം. കൃഷ്ണൻ നായർ (തിരുവിതാംകൂർ ദിവാൻ)

ഇൻഡ്യൻ നാഷണൽ കോൺഗ്രസ്സിലും പിന്നീട് ജസ്റ്റിസ് പാർട്ടിയിലും പ്രവർത്തിച്ചിരുന്ന ഒരു ഇന്ത്യൻ പൊതുപ്രവർത്തകനാണ്  ദിവാൻ ബഹാദൂർ **സർ മന്നത്ത് കൃഷ്ണൻ നായർ** കെ.സി.ഐ.ഇ.(1870–1938). ഇദ്ദേഹം മദ്രാസ് ലെജിസ്ലേറ്റീവ് കൗൺസിലിൽ അംഗമായിരുന്നു. പിന്നീട് ഇദ്ദേഹം മദ്രാസിലെ ഗവർണറാകുകയും ചെയ്തു. 1914 മുതൽ 20 വരെ കൃഷ്ണൻ നായർ തിരുവിതാംകൂറിലെ ദിവാനുമായിരുന്നു.

## ആദ്യകാലവും രാഷ്ട്രീയ ജീവിതവും

1870-ലാണ് കൃഷ്ണൻ നായർ ജനിച്ചത്. മദ്രാസ് പ്രസിഡൻസിയിൽ പെട്ട മലബാർ ജില്ലയിലെ മന്നത്ത് എന്ന ഭൂപ്രഭുക്കൻമാരുടെ കുടുംബത്തിലാണ് ഇദ്ദേഹം ജനിച്ചത്. ഇദ്ദേഹത്തിന്റെ സ്കൂൾ വിദ്യാഭ്യാസം മലബാറിലായിരുന്നു. കൽക്കട്ട ഗവണ്മെന്റ് കോളേജിലും മദ്രാസ് ക്രിസ്ത്യൻ കോളേജിലുമായി ഇദ്ദേഹം ബിരുദപഠനം നടത്തി. മദ്രാസ് ലോ കോളേജിലെ നിയമപഠനത്തിനു ശേഷം ഇദ്ദേഹം അഭിഭാഷകനായി ജോലിയാരംഭിച്ചു.

ചെറുപ്രായത്തിൽ തന്നെ ഇദ്ദേഹം ഇന്ത്യൻ നാഷണൽ കോൺഗ്രസ്സിൽ അംഗമാവുകയും യോഗങ്ങളിൽ പങ്കെടുക്കുകയും ചെയ്തിട്ടുണ്ട്. 1904-ൽ ഇദ്ദേഹത്തെ മദ്രാസ് ലെജിസ്ലേറ്റീവ് കൗൺസിലിലേയ്ക്ക് തിരഞ്ഞെടുത്തു. 1904 മുതൽ 1910 വരെ ഇദ്ദേഹം ഈ സ്ഥാനം വഹിക്കുകയുണ്ടായി.

## തിരുവിതാംകൂർ ദിവാൻ
1914-ൽ  സർ. പി. രാജഗോപാലാചാരിക്കുശേഷംതിരുവിതാംകൂറിലെ ദിവാനായി ഇദ്ദേഹം സ്ഥാനമേറ്റു. 1914 മുതൽ 1920 വരെ ഇദ്ദേഹം തിരുവിതാംകൂറിലെ ദിവാനായിരുന്നു.

## ജസ്റ്റിസ് പാർട്ടി

1920-ൽ നായർ ജസ്റ്റിസ് പാർട്ടിയിൽ അംഗമായി. 1920-ലും  1923-ലും നടന്ന തിരഞ്ഞെടുപ്പുകളിൽ ഇദ്ദേഹം ജയിച്ചു.  1923-ലെ തിരഞ്ഞെടുപ്പ് 1922-ലെ മാപ്പിള ലഹളയ്ക്കു ശേഷമു‌ള്ള അന്തരീക്ഷത്തിൽ സമുദായ ധ്രുവീകരണത്തിലൂടെയായിരുന്നുവെന്ന് ആരോപണമുണ്ട്. 

ജസ്റ്റിസ് പാർട്ടിയും സ്വരാജ്യ പാർട്ടിയും സൈമൺ കമ്മിഷനെതിരേ കൈ കോർത്തപ്പോൾ അന്ന് മദ്രാസ് ഗവർണറായിരുന്ന ലോഡ് ഗോസ്ചൻ ജസ്റ്റിസ് പാർട്ടിയെ പാട്ടിലാക്കാനായി  കൃഷ്ണൻ നായരെ തന്റെ ലോ മെംബറായി നിയമിച്ചു. ലോ മെംബറായിരുന്നപ്പോൾ മുത്തുലക്ഷ്മി റെഡ്ഡി കൊണ്ടുവന്ന *ദേവദാസി* ബില്ലിനെ ഇദ്ദേഹം അനുകൂലിക്കുകയുണ്ടായി.

മലബാറിലെ കുടിയാൻ സമ്പ്രദായം അവസാനിപ്പിക്കാനായി ഇദ്ദേഹം മലബാർ കുടിയാൻ സംഘം (എം.കെ.എസ്.) എന്ന സംഘടന രൂപീകരിക്കുന്നതിൽ പങ്കാളിയാവുകയുണ്ടായി. ഈ നീക്കം ബോൾഷെവിക് വിപ്ലവം എന്ന് ആക്ഷേപിക്കപ്പെട്ടിട്ടുണ്ട് .

## മരണം

1938-ലാണ് ഇദ്ദേഹം മരിച്ചത്.

## ബഹുമതികൾ

1930 ജനുവരി മാസത്തിൽ കൃഷ്ണൻ നായർക്ക് നൈറ്റ് കമാൻഡർ ഓഫ് ദി ഓർഡർ ഓഫ് ദി ഇൻഡ്യൻ എമ്പയർ എന്ന സ്ഥാനം ലഭിച്ചു.

## അവലംബം

വർഗ്ഗം:തിരുവിതാംകൂറിന്റെ ദിവാന്മാർ
വർഗ്ഗം:മദ്രാസ് ക്രിസ്ത്യൻ കോളേജിലെ പൂർവ്വ വിദ്യാർത്ഥികൾ
വർഗ്ഗം:1870-ൽ ജനിച്ചവർ
വർഗ്ഗം:1938-ൽ മരിച്ചവർ
കൊറ്റനെല്ലൂർ

കേരളത്തിലെ തൃശ്ശൂർ ജില്ലയിലെ വേളൂക്കര ഗ്രാമപഞ്ചായത്തിലെ ഒരു ഗ്രാമമാണ് **കൊറ്റനെല്ലൂർ**. തൃശ്ശൂർ പട്ടണത്തിൽ നിന്ന് 26 കിലോമീറ്റർ ദൂരത്തിലും, ഇരിങ്ങാലക്കുട പട്ടണത്തിൽ നിന്ന് 7 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 16 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് കൊറ്റനെല്ലൂർ.

## അധികാരപരിധികൾ
* പാർലമെന്റ് മണ്ഡലം - തൃശ്ശൂർ, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - ഇരിങ്ങാലക്കുട, 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
* വിദ്യഭ്യാസ ഉപജില്ല - 
* വിദ്യഭ്യാസ ജില്ല - ഇരിങ്ങാലക്കുട
* വില്ലേജ് - കൊറ്റനെല്ലൂർ
* പോലിസ് സ്റ്റേഷൻ - ഇരിങ്ങാലക്കുട
* ഗ്രാമപഞ്ചായത്ത് - വേളൂക്കര ഗ്രാമപഞ്ചായത്ത്
* താലൂക്ക് - മുകുന്ദപുരം താലൂക്ക്
* ബ്ലോക്ക്‌പഞ്ചായത്ത് - വെള്ളാങ്ങല്ലൂർ ബ്ലോക്ക്പഞ്ചായത്ത്

## പ്രധാന സ്ഥാപനങ്ങൾ

* കൊറ്റനെല്ലൂർ പള്ളി - സീറോ മലബാർ കത്തോലിക്കാ സഭയുടെ പള്ളി

ശിവഗിരി ആശ്രമം ( സന്യാസി അമ്പലം)

## എത്തിച്ചേരാനുള്ള വഴി
റോഡ് വഴി - തൃശ്ശൂർ - കൊടുങ്ങല്ലൂർ സംസ്ഥാനപാതയിൽ വെള്ളാങ്ങല്ലൂരിൽ നിന്ന് കിഴക്കോട്ട് 3 കിലോമീറ്റർ. എൻ.എച്ച് 47-ൽ കൊടകരയിൽ നിന്നും ചാലക്കുടിയിൽ നിന്നും കൊറ്റനെല്ലൂരിലേക്ക് ബസ് മാർഗ്ഗം എത്താവുന്നതാണ്.

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 15 കിലോമീറ്റർ, ഇരിഞ്ഞാലക്കുട, ദൂരം 6 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 36 കിലോമീറ്റർ.

## സമീപ ഗ്രാമങ്ങൾ

കൊറ്റനെല്ലൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* കടുപ്പശ്ശേരി
* തുമ്പൂർ
* വെളയനാട്
* തൊമ്മാന
* പട്ടേപ്പാടം
* അവിട്ടത്തൂർ

## ചിത്രശാല

പ്രമാണം:Velukkara Grama Panchayath-വേളൂക്കര ഗ്രാമ പഞ്ചായത്ത്.JPG|വേളൂക്കര ഗ്രാമപഞ്ചായത്ത്
പ്രമാണം:Kottanellur Fatimamatha Church - കൊറ്റനെല്ലൂർ ഫാത്തിമമാതാ പള്ളി-2.JPG|കൊറ്റനെല്ലൂർ ഫാത്തിമമാതാ പള്ളി




വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
അനാർക്കലിയുടെ ശവകുടീരം

പാകിസ്താനിലെ ലാഹോറിൽ സ്ഥിതിചെയ്യുന്ന മുഗൾ കാലത്തെ ചരിത്രസ്മാരകമാണ് **അനാർക്കലിയുടെ ശവകുടീരം**. പഞ്ചാബ് ആക്കൈവ്സിന്റെ കാര്യാലയം ഇവിടെ പ്രവത്തിക്കുന്നു. ഈ ശവകുടീരം നിലനിൽക്കുന്ന പ്രദേശത്തിന്റെ പേരും അനാർക്കലി എന്നാണ്. പ്രേമഭാജനമായ അനാർക്കലിക്കായി 1599-ലാണ് മുഗൾ ചക്രവർത്തി ജഹാംഗീർ അഷ്ടഭുജാകൃതിയിലുള്ള ഈ ശവകുടീരം പണിതത് എന്നാണ് കരുതപ്പെടുന്നത്. അനാർക്കലിയുടെ ശരീരാവശിഷ്ടങ്ങൾ ഇതിൽ അടക്കം ചെയ്തതായും കരുതപ്പെടുന്നു.

ഈ ശവകുടീരം അനാർക്കലിയുടേതാണെന്ന കാര്യത്തിൽ തർക്കമുണ്ടെങ്കിലും പതിനേഴാം നൂറ്റാണ്ടിന്റെ തുടക്കത്തിൽത്തന്നെ ഈ ശവകുടീരം അവിടെ നിലനിൽക്കുന്നുണ്ടായിരുന്നു. 1611-ൽ ഇവിടം സന്ദർശിച്ച ഒരു ഇംഗ്ലീഷ് വ്യാപാരി ഇതിനെക്കുറിച്ച് പരാമർശിച്ചിട്ടുണ്ട്.

പത്തൊമ്പതാം നൂറ്റാണ്ടിന്റെ തുടക്കത്തിൽ ഈ ശവകുടീരം, രഞ്ജിത് സിങ്ങിന്റെ കീഴിലെ വിദേശപടയാളിയായിരുന്ന ജീൻ ബാപ്റ്റിസ്റ്റ് വെഞ്ചുറയുടെ ഭാര്യയുടെ വസതിയായായിരുന്നു.  വെഞ്ചുറയുടെ വസതിയായിരുന്ന വെഞ്ചുറ ഹൗസ് ഇതിന്റെ തൊട്ടടുത്താണ്. ബ്രിട്ടീഷ് അധീനകാലത്ത് (1846-നു ശേഷം) ഈ പ്രദേശം റെസിഡന്റിന്റെ ഗുമസ്തന്മാരുടെ കാര്യാലയവും താമസസ്ഥലവുമായി മാറിയിരുന്നു. അക്കാലത്ത് ഈ ശവകുടീരം സിവിൽലൈൻസ് എന്നറിയപ്പെട്ട ആ മേഖലയിലെ പള്ളിയാക്കി മാറ്റിയിരുന്നു. 1891-ൽ പഞ്ചാബ് ആർക്കൈവ്സിന്റെ കാര്യാലയമാക്കി. ഇന്നും ഈ നിലയിൽ തുടരുന്നു. ഈ ശവകുടീരത്തിന്റെ മദ്ധ്യഭാഗത്തായിരുന്ന ശവക്കല്ലറ, പിൽക്കാലത്ത് മാറ്റിസ്ഥാപിച്ചിരുന്നു.

കാലങ്ങളായി ചരിത്രകാരൻമാർ നശിപ്പിക്കപ്പെട്ടു എന്നു തീർച്ചയാക്കിയിരുന്ന, ദില്ലിയിലെ ബ്രിട്ടീഷ് റെസിഡെൻസിയിലെ 1857-ലെ ലഹളക്കുമുമ്പുള്ള രേഖകൾ ഇവിടത്തെ പുരാവസ്തുശേഖരത്തിലുണ്ട്. മുഗൾ സഭയെ ഇല്ലായ്മ ചെയ്യാനുള്ള പദ്ധതികൾ ചർച്ചചെയ്യുന്ന റെസിഡന്റും കൽക്കത്തയിലെ മേലധികാരികളും തമ്മിലുള്ള എഴുത്തുകുത്തുകൾ, ചാരൻമാരുടെ സന്ദേശങ്ങൾ തുടങ്ങിയവയെല്ലാം ഇക്കൂട്ടത്തിൽപ്പെടുന്നു. 1857-ലെ ലഹളയെക്കുറിച്ച് ലാഹോറിലെ ബ്രിട്ടീഷുദ്യോഗസ്ഥർക്ക് മുന്നറിയിപ്പ് നൽകിക്കൊണ്ട് മേയ് 11-ന് ഡെൽഹിയിൽനിന്ന് അയച്ച രണ്ട് കമ്പിസന്ദേശങ്ങൾ ഇതിൽ പ്രധാനപ്പെട്ടതാണ്. ഇതനുസരിച്ചാണ് ശിപായികളെ നിരായുധീകരിക്കാനും കലാപം പഞ്ചാബിലേക്ക് പടരാതെ നോക്കാനും ലാഹോറിലെ ബ്രിട്ടീഷ് ഉദ്യോഗസ്ഥർക്ക് സാധിച്ചത്.

## അവലംബം

വർഗ്ഗം:പാകിസ്താനിലെ ചരിത്രസ്മാരകങ്ങൾ
വർഗ്ഗം:മുഗൾ വാസ്തുകല
വർഗ്ഗം:പുരാവസ്തുശേഖരണകേന്ദ്രങ്ങൾ
തുമ്പൂർ

കേരളത്തിലെ തൃശ്ശൂർ ജില്ലയിലെ വേളൂക്കര ഗ്രാമപഞ്ചായത്തിലെ ഒരു ഗ്രാമമാണ് **തുമ്പൂർ**. തൃശ്ശൂർ പട്ടണത്തിൽ നിന്ന് 28 കിലോമീറ്റർ ദൂരത്തിലും ഇരിങ്ങാലക്കുട നഗരത്തിൽ നിന്ന് 11 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 12 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് തുമ്പൂർ.

## അധികാരപരിധികൾ
* പാർലമെന്റ് മണ്ഡലം - തൃശൂർ, മുകുന്ദപുരം എന്നാണ് പഴയ പേര്.
* നിയമസഭ മണ്ഡലം - ഇരിങ്ങാലക്കുട
* വിദ്യഭ്യാസ ഉപജില്ല - മാള
* വിദ്യഭ്യാസ ജില്ല - ഇരിങ്ങാലക്കുട
* വില്ലേജ് - കൊറ്റനല്ലൂർ
* പോലിസ് സ്റ്റേഷൻ - ആളൂർ

## പ്രധാന സ്ഥാപനങ്ങൾ

* തുമ്പൂർ പള്ളി - സീറോ മലബാർ കത്തോലിക്കാ സഭയുടെ പള്ളി
* തുമ്പൂർ എയ്ഡഡ് യു.പി വിദ്യാലയം
* തുമ്പൂർ റൂറൽ ഹൈസ്കൂൾ
* തുമ്പൂർ എസ്.എച്ച്.എൽ.പി.ജി വിദ്യാലയം

## എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 10 കിലോമീറ്റർ, ചാലക്കുടിയിൽ നിന്ന് 12 കിലോമീറ്റർ ദൂരത്തിൽ സ്ഥിതി ചെയ്യുന്നു. തൃശ്ശൂർ - കൊടുങ്ങല്ലൂർ സംസ്ഥാനപാതയിൽ വെള്ളാങ്ങല്ലൂരിൽ നിന്ന് 4 കി.മി ദൂരത്തിലും.  

റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 10 കിലോമീറ്റർ, ഇരിഞ്ഞാലക്കുട, ദൂരം 6 കിലോമീറ്റർ എന്നിവയാണ്.

വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 35 കിലോമീറ്റർ.

## സമീപ ഗ്രാമങ്ങൾ

തുമ്പൂർ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു. ചില പ്രധാന ഗ്രാമങ്ങൾ താഴെ പറയുന്നവയാണ്. 

* കൊമ്പൊടിഞ്ഞാമാക്കൽ
* കടുപ്പശ്ശേരി
* കൊറ്റനെല്ലൂർ
* പുത്തൻചിറ

## ചിത്രശാല


File:Thumboor_S.H.L.P.G._School.JPG|* തുമ്പൂർ എസ്.എച്ച്.എൽ.പി.ജി വിദ്യാലയം
File:Thumboor_Rural_High_School.JPG|* തുമ്പൂർ റൂറൽ ഹൈസ്കൂൾ
File:Thumboor_Aided_U.P._School-2.JPG|തുമ്പൂർ എയ്ഡഡ് യു.പി വിദ്യാലയം
File:Thumboor_Aided_U.P._School-1.JPG|തുമ്പൂർ എയ്ഡഡ് യു.പി വിദ്യാലയം


വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സൊളാനേസീ

തക്കാളി, ഉരുളക്കിഴങ്ങ്, വഴുതന എന്നിവ ഉൾപ്പെടുന്ന സൊളാനം ജനുസ് കൂടാതെ ഭക്ഷ്യവിളകളും അലങ്കാരസസ്യങ്ങളും വിഷസസ്യങ്ങളും ഔഷധസസ്യങ്ങളും അടങ്ങുന്ന ഒരു വലിയ സസ്യകുടുംബമാണ് **സൊളാനേസീ** (Solanaceae). കുറ്റിച്ചെടികളും, മരങ്ങളും വള്ളികളും ഈ കുടുംബത്തിലുണ്ട്. സൊളാനേസിയിലെ മറ്റു പ്രധാന ജനുസുകൾ, ഉമ്മം അടങ്ങുന്ന Datura, മുളക് അടങ്ങുന്ന Capsicum, പുകയില അടങ്ങുന്ന Nicotiana എന്നിവയാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:സൊളാനേസീ
സൊളാനം

സൊളാനേസീ സസ്യകുടുംബത്തിലെ അതിപ്രധാനമായ ഒരു ജനുസാണ് **സൊളാനം** (Solanum). ഈ ജനുസ്സിൽ ലോകത്തിലെ ഏറ്റവും പ്രധാന ഭഷ്യവസ്തുക്കളിൽ‌പ്പെടുന്ന തക്കാളി, ഉരുളക്കിഴങ്ങ്, വഴുതന എന്നിവ ഈ ജനുസ്സിലെ അംഗങ്ങളാണ്. ഈ ജനുസ്സിൽ പലതും വിഷമയമുള്ളതാണ്. ധാരാളം ഔഷധഗുണമുള്ള ചെടികളും സൊളാനം ജനുസ്സിലുണ്ട്. നൈറ്റ്ഷേഡ്സ്, ഹോഴ്സ് നെറ്റിൽസ് എന്നിവയും ഇതിൽ കാണപ്പെടുന്നു. കൂടാതെ ഈ സ്പീഷീസിലെ ധാരാളം സസ്യങ്ങൾ അലങ്കാര പൂക്കൾക്കുവേണ്ടിയും പഴങ്ങൾക്കുവേണ്ടിയും കൃഷിചെയ്തുവരുന്നു.

## ഇതും കാണുക
* 500 -ലേറെ സ്പീഷിസുകൾ ഉള്ള സസ്യജനുസുകൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:സസ്യങ്ങൾ
വർഗ്ഗം:പഴങ്ങൾ
വർഗ്ഗം:ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:സസ്യജനുസുകൾ
കള്ളക്കറുവ

15 മീറ്റർ വരെ ഉയരം വയ്ക്കുന്ന ഒരു ചെറുവൃക്ഷമാണ് **കള്ളക്കറുവ**. . നദികളുടെയും വനങ്ങളുടെയും ഓരത്ത് ഏഷ്യയിൽ മിക്കയിടത്തും കണ്ടുവരുന്നു. Indian Laurel എന്നും അറിയപ്പെടുന്നു. ആസ്ത്രേലിയയിലെ ആദിമനിവാസികളും ഇന്ത്യക്കാരും ഈ മരം ഔഷധങ്ങൾക്കായി ഉപയോഗിച്ചിരുന്നു. തടി വാറ്റിയെടുത്തതിന് ബാക്ടീരിയയ്ക്കെതിരെ പ്രവർത്തിക്കാനുള്ള കഴിവുണ്ട്. പലനാട്ടിലും ഇതിനെയൊരു അധിനിവേശസസ്യമായി കരുതുന്നു. ഫിലിപ്പൈൻസിൽ പുസൊ-പുസൊ എന്നറിയപ്പെടുന്ന കള്ളക്കറുവ വളരെ പ്രാധാന്യമുള്ള ഒരു ഔഷധസസ്യമാണ്. വിത്തിൽ നിന്നും ലഭിക്കുന്ന എണ്ണ സോപ്പും മെഴുകുതിരിയും ഉണ്ടാക്കാൻ ഉപയോഗിക്കുന്നു. വേരിൽ നിന്നും കിട്ടുന്ന നാര് തായ്‌ലാന്റിൽ കയറുണ്ടാക്കാനും പേപ്പർ പൾപ്പ് ഉണ്ടാക്കാനും ഉപയോഗിക്കുന്നു. പഴം തിന്നാൻ കൊള്ളും. കാലിത്തീറ്റയായും ഇലകൾ ഉപയോഗിച്ചുവരുന്നു. വഴന ശലഭത്തിന്റെ ലാർവ ഭക്ഷിക്കുന്ന ചെടികളിൽ ഒന്ന് കള്ളക്കറുവയാണ്.

## അവലംബം

## പുറത്തേക്കുള്ള കണ്ണികൾ
* കള്ളക്കറുവയുടെ കായകളിൽ നിന്നും ലഭിക്കുന്ന എണ്ണയെപ്പറ്റിയുള്ള ഗവേഷണത്തെക്കുറിച്ച്
* കാണപ്പെടുന്ന ഇടങ്ങളെപ്പറ്റി 
* ഔഷധഗുണങ്ങളെപ്പറ്റി വിശദമായി
* കൂടുതൽ വിവരങ്ങൾ 
* ഔഷധഗുണങ്ങളെപ്പറ്റി 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അധിനിവേശസസ്യങ്ങൾ
വർഗ്ഗം:കേരളത്തിലെ സസ്യജാലം
ജിസാൻ പ്രവിശ്യ

യെമൻ അതിർത്തിയോട് ചേർന്ന് കിടക്കുന്ന സൗദി അറേബ്യയുടെ പ്രവിശ്യയാണ് **ജിസാൻ പ്രവിശ്യ** ( **). തെക്ക് ഭാഗത്ത് 300 കിലോമീറ്ററോളം ചെങ്കടൽ, വടക്ക് ഭാഗത്ത് അയൽ രാജ്യമായ യെമൻ എന്നിവയാണ് അതിർത്തികൾ. 11,671 ചതുരശ്ര കിലോമീറ്റർ മൊത്തം വിസ്ത്രിതിയുള്ള ജിസാൻ പ്രവിശ്യയിലെ ജനസംഖ്യ 2010-ലെ കണക്കെടുപ്പ് പ്രകാരം 1,365,110 ആണ്. ജിസാൻ ആസ്ഥാനമായി പ്രവർത്തിക്കുന്ന പ്രവിശ്യയുടെ നിലവിലെ ഗവർണർ മുഹമ്മദ്‌ ഇബ്ൻ നാസർ ഇബ്ൻ അബ്ദുൽ അസീസ്‌ ആണ്.

## ഉപ വിഭാഗങ്ങൾ
ജിസാൻ പ്രവിശ്യക്ക് കീഴിൽ ഉപ വിഭാഗങ്ങളായി പതിനാല് പ്രദേശങ്ങൾ ഉണ്ട്.

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ
അസീർ പ്രവിശ്യ

സൗദി അറേബ്യയുടെ തെക്ക്-പടിഞ്ഞാറ് ഭാഗത്ത് സ്ഥിതി ചെയ്യുന്ന പ്രവിശ്യയാണ് **അസീർ**  ( **). 76,693 ചതുരശ്ര കിലോമീറ്റർ (29,611 ചതുരശ്ര മൈൽ) വിസ്തീർണ്ണമുള്ള ഈ പ്രവിശ്യയിലെ ജനസംഖ്യ ഏകദേശം 2,024,285 (2022 ൽ) ആണ്. ഖമീസ് മുഷൈത്തിന് ശേഷമുള്ള രണ്ടാമത്തെ വലിയ നഗരം തലസ്ഥാനമായ അബഹയാണ്. വടക്കും പടിഞ്ഞാറും മക്ക പ്രവിശ്യയും, വടക്ക് പടിഞ്ഞാറ് അൽ-ബഹ പ്രവിശ്യയും, വടക്കുകിഴക്ക് റിയാദ് പ്രവിശ്യയും, തെക്കുകിഴക്ക് നജ്‌റാൻ പ്രവിശ്യയും, തെക്ക് ജസാൻ പ്രവിശ്യയും യെമനിലെ സാദ ഗവർണറേറ്റും അസീറിന്റെ അതിർത്തികളാണ്. രാജ്യത്തെ ഉയർന്ന പ്രദേശമായ അസീർ പ്രവിശ്യയിലെ കാലാവസ്ഥ തണുപ്പാണ്. സൗദി അറേബ്യയിൽ മഴ ഏറ്റവും കൂടുതൽ ലഭിക്കുന്ന പ്രദേശം കൂടിയാണ് അസീർ പ്രവിശ്യ. അബഹ, ഖമീസ് മുശൈത്ത്, ബിഷ എന്നിവയാണ് പ്രവിശ്യയിലെ മറ്റു പ്രധാന നഗരങ്ങൾ.

## അവലംബം

വർഗ്ഗം:സൗദി അറേബ്യയിലെ പ്രവിശ്യകൾ